9. การจัดการ

9.1 โครงสร้างการจัดการองค์กร

โครงสร้างการจัดการของบริษัท ประกอบด้วย คณะกรรมการบริษัท ซึ่งมีคณะกรรมการเฉพาะเรื่อง
จำนวน 4 คณะ ช่วยกลั่นกรองงานที่มีความสำคัญ ได้แก่ คณะกรรมการตรวจสอบ
คณะกรรมการสรรหา คณะกรรมการกำหนดค่าตอบแทน และคณะกรรมการกำกับดูแลกิจการที่ดี
โดยมีกรรมการผู้จัดการใหญ่ เป็นผู้บริหารสูงสุดของบริษัท บริหารจัดการผ่านคณะกรรมการจัดการ
11 คณะ ดังมีรายละเอียดสรุปได้ดังนี้

9.2 คณะกรรมการบริษัท

คณะกรรมการของบริษัท ปตท. จำกัด (มหาชน) ตามหนังสือรับรองกระทรวงพาณิชย์ ลงวันที่ 8
กรกฎาคม 2547 มีจำนวน 15 ท่าน ประกอบด้วย

   กรรมการที่ไม่เป็นผู้บริหาร 14 ท่าน และเป็นกรรมการที่เป็นอิสระ 11
  ท่านซึ่งเกินกว่ากึ่งหนึ่งของกรรมการทั้งคณะ

-   กรรมการที่เป็นผู้บริหาร 1 ท่าน

รายชื่อคณะกรรมการบริษัท ประกอบด้วย

  ----- ------ ------------------------ -------------------- ---------------
        ลำดับ   รายชื่อกรรมการ             ตำแหน่ง               วันที่ได้รับแต่งตั้ง

        1.     นายเชิดพงษ์ สิริวิชช์          ประธานกรรมการ        9 เม.ย. 47

        2.     นายมนู เลียวไพโรจน์         กรรมการ              29 เม.ย. 45

        3.     นายจักรมณฑ์ ผาสุกวนิช        กรรมการ              9 เม.ย. 47

        4.     พล.อ. ชัยศึก เกตุทัต         กรรมการ              29 เม.ย. 46

        5.     พล.ต.อ. สันต์ ศรุตานนท์      กรรมการ              29 เม.ย. 45

        6.     นายเมตตา บันเทิงสุข         กรรมการ              9 เม.ย. 47

        7.     นายพละ สุขเวช             กรรมการ              29 เม.ย. 46

        8.     นายสมชาย วงศ์สวัสดิ์         กรรมการ              29 เม.ย. 45

        9.     นายโอฬาร ไชยประวัติ        กรรมการ              29 เม.ย. 46

        10.    นายพิษณุ สุนทรารักษ์          กรรมการ              9 เม.ย. 47

        11.    นายประพันธ์ นัยโกวิท         กรรมการ              29 เม.ย. 46

        12.    นายชัยวัฒน์ วงศ์วัฒนศานต์      กรรมการ              29 เม.ย. 45

        13.    นายสันทัด สมชีวิตา           กรรมการ              29 เม.ย. 45

        14.    นายวิสุทธิ์ ศรีสุพรรณ          กรรมการ              9 เม.ย. 47

        15.    นายประเสริฐ บุญสัมพันธ์       กรรมการและเลขานุการ   10 ส.ค. 46
  ----- ------ ------------------------ -------------------- ---------------

ทั้งนี้ คณะกรรมการกำกับดูแลกิจการที่ดี โดยความเห็นชอบของคณะกรรมการ ปตท.
ได้กำหนดนิยามความเป็นอิสระของกรรมการ ปตท. ซึ่งสอดคล้องกับหลักเกณฑ์ของ ก.ล.ต. และ
ตลท. ดังนี้

 ถือหุ้นไม่เกิน 0.5% ของจำนวนหุ้นที่มีสิทธิออกเสียงทั้งหมดใน ปตท. บริษัทในเครือ บริษัทร่วมทุน
หรือนิติบุคคลที่อาจมีความขัดแย้ง (นัยรวมบุคคลที่เกี่ยวข้องตามมาตรา 258 ตามกฎหมายหลักทรัพย์)

 ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน ที่ปรึกษาที่ได้รับเงินเดือนประจำ
รวมถึง
ที่ปรึกษาตรวจสอบบัญชี ที่ปรึกษากฎหมาย ที่ปรึกษาด้านอื่นๆ หรือเป็นผู้มีอำนาจควบคุม ปตท. บริษัท
ในเครือ บริษัทร่วม หรือเป็นบุคคลที่อาจมีความขัดแย้ง โดยต้องไม่มีผลประโยชน์
หรือส่วนได้ส่วนเสียใน
ลักษณะดังกล่าวมาแล้ว เป็นเวลาไม่น้อยกว่า 2 ปี

 ไม่มีความสัมพันธ์ทางธุรกิจ เช่น เป็นลูกค้า คู่ค้า เจ้าหนี้/ลูกหนี้การค้า เจ้าหนี้/ลูกหนี้เงินกู้
เป็นต้น รวมทั้ง
ไม่มีผลประโยชน์หรือส่วนได้ส่วนเสีย ไม่ว่าทางตรงหรือทางอ้อม
ทั้งในด้านการเงินและการบริหารงานของ ปตท. บริษัทในเครือ บริษัทร่วม
หรือนิติบุคคลที่อาจมีความขัดแย้งในลักษณะที่จะทำให้ขาดความเป็นอิสระ

 ไม่เป็นญาติสนิทหรือมีความสัมพันธ์อื่นที่อาจทำให้ขาดความเป็นอิสระกับ ผู้บริหาร
ผู้ถือหุ้นรายใหญ่ของ
ปตท. บริษัทในเครือ บริษัทร่วม หรือนิติบุคคลที่อาจมีความขัดแย้ง รวมทั้งไม่ได้รับการแต่งตั้งให้เป็น
ตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

การถือหลักทรัพย์ของกรรมการ ปตท. (ณ วันที่ 31 ธันวาคม 2547)

  ------ ------------------ --------- --------- ------------- ---------------
  ลำดับ   รายชื่อกรรมการ       จำนวนหุ้น ณ           จำนวนหุ้น       หมายเหตุ
                            31 ธันวาคม           เพิ่ม (ลด)      
                                                ระหว่างปี(หุ้น)   

                            2546 (หุ้น) 2547 (หุ้น)               

  1.     นายเชิดพงษ์ สิริวิชช์    -         -         -             

  2.     นายมนู เลียวไพโรจน์   380,000   380,000   -             

  3.     นายจักรมณฑ์ ผาสุกวนิช  -         10,000    10,000        รับตำแหน่ง 9
                                                              เม.ย.2547

  4.     พล.อ. ชัยศึก เกตุทัต   -         -         -             

  5.     พล.ต.อ. สันต์        2,600     2,600     -             
         ศรุตานนท์                                              

  6.     นายเมตตา บันเทิงสุข   -         -         -             

  7.     นายพละ สุขเวช       -         -         -             

  8.     นายสมชาย วงศ์สวัสดิ์   -         -         -             

  9.     นายโอฬาร ไชยประวัติ  -         -         -             

  10.    นายพิษณุ สุนทรารักษ์    -         -         -             

  11.    นายประพันธ์ นัยโกวิท   -         -         -             

  12.    นายชัยวัฒน์           -         -         -             
         วงศ์วัฒนศานต์                                           

  13.    นายสันทัด สมชีวิตา     -         -         -             

  14.    นายวิสุทธิ์ ศรีสุพรรณ    -         -         -             

  15.    นายประเสริฐ บุญสัมพันธ์ 325,820   345,820   20,000        
  ------ ------------------ --------- --------- ------------- ---------------

  ------------------------ ------------------ --------- -------- ------------- ---------------
  กรรมการที่ครบวาระระหว่างปี                                                       

  ลำดับ                     รายชื่อกรรมการ       จำนวนหุ้น ณ          จำนวนหุ้น       หมายเหตุ
                                              31 ธันวาคม          เพิ่ม (ลด)      
                                                                 ระหว่างปี(หุ้น)   

                                              2546 (หุ้น) 2547                   
                                                        (หุ้น)                   

  1.                       นายจักราวุธ ศัลยพงษ์   -         -        -             
  ------------------------ ------------------ --------- -------- ------------- ---------------

กรรมการผู้มีอำนาจลงนามแทนบริษัท ประกอบด้วย (1) นายประเสริฐ บุญสัมพันธ์
กรรมการผู้จัดการใหญ่ ลงลายมือชื่อและประทับตราสำคัญของบริษัท หรือ (2) กรรมการอื่นสองท่าน
ลงลายมือชื่อร่วมกันและประทับตราสำคัญของบริษัท

อำนาจของคณะกรรมการบริษัท

-   คณะกรรมการบริษัท มีอำนาจดูแลและจัดการบริษัทให้เป็นไปตามกฎหมาย วัตถุประสงค์
    ข้อบังคับ และมติของที่ประชุมผู้ถือหุ้น

-   คณะกรรมการบริษัท มีอำนาจแต่งตั้งกรรมการคนหนึ่งเป็นประธานกรรมการ และจะแต่งตั้ง
    รองประธานกรรมการก็ได้ ตามที่คณะกรรมการเห็นสมควร

-   คณะกรรมการบริษัท มีอำนาจแต่งตั้งกรรมการคนหนึ่งเป็นกรรมการผู้จัดการใหญ่และ
    เลขานุการคณะกรรมการ ตามที่คณะกรรมการเห็นสมควร

หน้าที่และความรับผิดชอบของคณะกรรมการบริษัท

-   คณะกรรมการมีหน้าที่ตามข้อบังคับของบริษัท
    ซึ่งรวมถึงการดูแลและจัดการบริษัทให้เป็นไปตามกฎหมาย วัตถุประสงค์ ข้อบังคับ
    และมติที่ประชุมผู้ถือหุ้น

-   กำหนดวิสัยทัศน์ ทิศทางและกลยุทธ์ของบริษัท

-   ให้ความเห็นชอบกลยุทธ์และนโยบายที่สำคัญ รวมถึงวัตถุประสงค์
    เป้าหมายทางการเงินและแผนงานบริษัท รวมทั้งติดตามดูแลให้มีการปฏิบัติตามแผนงานที่กำหนด

-   จัดให้มีระบบบัญชี การรายงานทางการเงินและการสอบบัญชี
    รวมทั้งดูแลให้มีระบบการควบคุมภายในและการตรวจสอบภายในที่มีประสิทธิภาพและประสิทธิผล

-   สอดส่องดูแลและจัดการแก้ไขปัญหาความขัดแย้งทางผลประโยชน์ที่อาจเกิดขึ้น
    รวมถึงรายการที่เกี่ยวโยงกัน

-   กำหนดแนวทางการบริหารจัดการความเสี่ยงอย่างครอบคลุม และดูแลให้ผู้บริหารมีระบบ
    หรือกระบวนการที่มีประสิทธิภาพในการบริหารจัดการความเสี่ยง

-   ดูแลให้มีระบบหรือกลไกการจ่ายค่าตอบแทนผู้บริหารระดับสูงที่เหมาะสม เพื่อก่อให้เกิด
    แรงจูงใจทั้งในระยะสั้นและระยะยาว

-   ทำการประเมินผลงานของกรรมการผู้จัดการใหญ่ และกำหนดค่าตอบแทน ให้สอดคล้อง
    กับผลการดำเนินงาน

-   ดูแลให้มีช่องทางในการสื่อสารกับผู้ถือหุ้นแต่ละกลุ่มและผู้มีส่วนได้ส่วนเสียของบริษัทอย่างเหมาะสม

-   ให้มีการเปิดเผยข้อมูลที่ถูกต้อง ชัดเจน โปร่งใส น่าเชื่อถือและมีมาตรฐานสูง

-   เป็นผู้นำและเป็นตัวอย่างในการปฏิบัติงานที่ดี

การแต่งตั้งและการถอดถอนกรรมการบริษัท

1. กรรมการของบริษัทเลือกตั้งโดยที่ประชุมผู้ถือหุ้น โดยมีจำนวนไม่น้อยกว่าห้าคน
และไม่เกินสิบห้าคน และมีกรรมการที่เป็นอิสระไม่น้อยกว่า 3 คน
ซึ่งกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และกรรมการบริษัทอย่างน้อย 1 คน ต้องเป็นผู้มีความรู้ด้านบัญชีและการเงิน
โดยกรรมการต้องมีคุณสมบัติตามที่กฎหมายและข้อบังคับกำหนด

อนึ่ง ในปี 2547 คณะกรรมการ
ปตท.ได้มีมติเห็นชอบให้กำหนดสัดส่วนกรรมการที่เป็นอิสระเพิ่มเป็นไม่น้อยกว่ากึ่งหนึ่ง

2. ให้ที่ประชุมผู้ถือหุ้นเลือกตั้งกรรมการ
ซึ่งคณะกรรมการสรรหาเป็นผู้คัดเลือกและเสนอชื่อบุคคลที่มีคุณสมบัติเหมาะสม
ตามหลักเกณฑ์ดังต่อไปนี้

(1) ผู้ถือหุ้นรายหนึ่งมีคะแนนเสียงเท่ากับจำนวนหุ้นที่ตนถือ

(2) ผู้ถือหุ้นแต่ละรายจะใช้คะแนนเสียงที่มีอยู่ทั้งหมดตาม (1)
เลือกตั้งบุคคลคนเดียวหรือหลายคนเป็นกรรมการก็ได้
แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น

(4)
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น
ให้ผู้เป็นประธานในที่ประชุมนั้นเป็นผู้ออกเสียงชี้ขาด

3. ในการประชุมสามัญประจำปีทุกครั้ง ให้กรรมการออกจากตำแหน่งตามวาระหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
ให้กรรมการจับสลากกันว่าผู้ใดจะออก ส่วนในปีที่สามและปีหลังๆต่อไป
ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง

4. กรรมการคนใดจะลาออกจากตำแหน่ง ให้ยื่นใบลาออกต่อบริษัท
การลาออกมีผลนับแต่วันที่ใบลาออกไปถึงบริษัท

5. ในการลงมติให้กรรมการคนใดออกจากตำแหน่งก่อนถึงคราวออกตามวาระ ให้ถือคะแนนเสียง

ไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงลงคะแนน

อำนาจหน้าที่ของกรรมการผู้จัดการใหญ่

ตามข้อบังคับของบริษัท กรรมการผู้จัดการใหญ่มีอำนาจและหน้าที่เกี่ยวกับการบริหารบริษัท
ตามที่คณะกรรมการมอบหมาย
และจะต้องบริหารบริษัทตามแผนงานหรืองบประมาณที่ได้รับอนุมัติจากคณะกรรมการอย่างเคร่งครัด
ซื่อสัตย์ สุจริตและระมัดระวัง รักษาผลประโยชน์ของบริษัทและผู้ถือหุ้นอย่างดีที่สุด
อำนาจหน้าที่ของกรรมการผู้จัดการใหญ่ให้รวมถึงเรื่องหรือกิจการต่างๆ ดังต่อไปนี้ด้วย

-   ดำเนินกิจการ และ/หรือบริหารงานประจำวันของบริษัท

-   บรรจุ แต่งตั้ง ถอดถอน โยกย้าย เลื่อน ลด ตัดเงินเดือนหรือค่าจ้าง ลงโทษทางวินัย
    พนักงานและลูกจ้าง
    ตลอดจนให้พนักงานและลูกจ้างออกจากตำแหน่งตามระเบียบที่คณะกรรมการกำหนด
    แต่ถ้าเป็นพนักงานระดับฝ่ายหรือเทียบเท่าขึ้นไป
    จะต้องได้รับความเห็นชอบจากคณะกรรมการก่อน

-   ดำเนินการให้มีการจัดทำและส่งมอบนโยบายทางธุรกิจของบริษัท รวมถึงแผนงานและ
    งบประมาณต่อคณะกรรมการเพื่อขออนุมัติ
    และมีหน้าที่รายงานความก้าวหน้าตามแผนและงบประมาณ
    ที่ได้รับอนุมัติดังกล่าวต่อคณะกรรมการในทุกๆ 3 เดือน

-   ดำเนินการหรือปฏิบัติงานให้เป็นไปตามนโยบาย แผนงานและงบประมาณที่ได้รับอนุมัติ
    จากคณะกรรมการ

การมอบอำนาจโดยคณะกรรมการบริษัท

คณะกรรมการบริษัทได้มอบอำนาจในการบริหารจัดการบริษัทให้กรรมการผู้จัดการใหญ่
โดยมีหลักการและขอบเขตอำนาจ ดังต่อไปนี้

-   เป็นผู้มีอำนาจในการบริหารกิจการของบริษัทตามวัตถุประสงค์ ข้อบังคับ นโยบาย ระเบียบ
    ข้อกำหนด คำสั่งและมติที่ประชุมคณะกรรมการ
    และ/หรือมติที่ประชุมผู้ถือหุ้นของบริษัททุกประการ

-   เป็นผู้มีอำนาจในการบังคับบัญชา ติดต่อ สั่งการ ดำเนินการ ตลอดจนเข้าลงนามในนิติกรรม
    สัญญา เอกสารคำสั่งหนังสือแจ้งหรือหนังสือใดๆ ที่ใช้ติดต่อกับหน่วยงานราชการ
    รัฐวิสาหกิจและบุคคลอื่น ตลอดจนให้มีอำนาจกระทำการใดๆที่จำเป็นและสมควร
    เพื่อให้การดำเนินการตามข้อ 1.ข้างต้น สำเร็จ ลุล่วงไป

-   เป็นผู้มีอำนาจในการบังคับบัญชาพนักงานและลูกจ้างทุกตำแหน่ง รวมถึงการบรรจุ แต่งตั้ง
    ถอดถอน เลื่อนลด ตัดเงินเดือนหรือค่าจ้าง ลงโทษทางวินัย
    ตลอดจนให้ออกจากตำแหน่งตามระเบียบ ข้อกำหนดหรือคำสั่งที่คณะกรรมการของบริษัทกำหนด
    แต่ถ้าเป็นพนักงานหรือลูกจ้างชั้นที่ปรึกษา ผู้เชี่ยวชาญ ผู้ช่วยกรรมการผู้จัดการใหญ่
    หรือผู้ดำรงตำแหน่งเทียบเท่าขึ้นไปจะต้องได้รับความเห็นชอบจากคณะกรรมการบริษัทก่อน
    และให้มีอำนาจกำหนดเงื่อนไขในการทำงานของพนักงานและลูกจ้าง
    และออกระเบียบว่าด้วยการปฏิบัติงานของบริษัท โดยไม่ขัดหรือแย้งกับระเบียบ ข้อกำหนด
    หรือคำสั่งที่คณะกรรมการบริษัทกำหนด

-   ให้มีอำนาจในการมอบอำนาจช่วง และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง และ/หรือ
    การมอบหมายดังกล่าวให้อยู่ภายใต้ขอบเขตแห่งการมอบอำนาจตามหนังสือมอบอำนาจฉบับนี้
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัท
    และ/หรือบริษัทกำหนดไว้

ทั้งนี้ การใช้อำนาจของกรรมการผู้จัดการใหญ่ดังกล่าวข้างต้นไม่สามารถกระทำได้
หากกรรมการผู้จัดการใหญ่อาจมีส่วนได้ส่วนเสีย
หรืออาจมีความขัดแย้งทางผลประโยชน์ในลักษณะใดๆกับบริษัทในการใช้อำนาจดังกล่าว

9.3 คณะกรรมการตรวจสอบ

คณะกรรมการบริษัท ได้อนุมัติจัดตั้งคณะกรรมการตรวจสอบ เมื่อวันที่ 1 ตุลาคม 2544
โดยแต่งตั้งจากกรรมการบริษัท ซึ่งมีคุณสมบัติตามที่กฎหมายหลักทรัพย์และตลาดหลักทรัพย์กำหนด
มีจำนวนอย่างน้อยสามคน และอย่างน้อยหนึ่งคน ต้องมีความรู้ด้านบัญชีและการเงิน
ปัจจุบันประกอบด้วยกรรมการ 4 ท่าน ทุกท่านเป็นกรรมการที่เป็นอิสระ ดังรายชื่อต่อไปนี้

  ------------------------- ---------------------- ----------------------
  ชื่อ                        ตำแหน่ง                 

  1. นายโอฬาร ไชยประวัติ      ประธานกรรมการ          กรรมการที่เป็นอิสระ
                                                   และมีความ รู้ด้านบัญชีการเงิน

  2. นายประพันธ์ นัยโกวิท       กรรมการ                กรรมการที่เป็นอิสระ

  3. นายสันทัด สมชีวิตา         กรรมการ                กรรมการที่เป็นอิสระ

  4. นายชัยวัฒน์ วงศ์วัฒนศานต์    กรรมการ                กรรมการที่เป็นอิสระ

  5. นายตระกูล ฉัตรดรงค์       เลขานุการ               
  ------------------------- ---------------------- ----------------------

กรรมการตรวจสอบ มีการประชุมอย่างสม่ำเสมอ โดยในปี 2547 มีการประชุม รวม 12 ครั้ง
และมีการรายงานต่อคณะกรรมการบริษัท
รวมทั้งจะมีการประชุมร่วมกับผู้ตรวจสอบบัญชีภายนอกและฝ่ายบัญชี ในการสอบทาน
งบการเงินทุกไตรมาส

หน้าที่และความรับผิดชอบของคณะกรรมการตรวจสอบ

-   สอบทานให้บริษัทมีการรายงานทางการเงินอย่างถูกต้องและเพียงพอ

-   สอบทานให้บริษัทมีระบบการควบคุมภายใน (Internal Control) และการตรวจสอบภายใน

-   (Internal Audit) ที่เหมาะสมและมีประสิทธิผล

-   สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ

-   ตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

-   พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

-   จัดทำรายการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

-   ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจากคณะกรรมการตรวจสอบ

-   ปฏิบัติหน้าที่อื่นใดตามที่กำหนดไว้ในข้อบังคับบริษัท

9.4 คณะกรรมการสรรหา

คณะกรรมการบริษัทได้อนุมัติจัดตั้งคณะกรรมการสรรหา เมื่อวันที่ 1 ตุลาคม 2544
ซึ่งปัจจุบันประกอบด้วย กรรมการ 3 ท่าน ดังรายชื่อต่อไปนี้

  ------------------------- ---------------------- -----------------------
  ชื่อ                        ตำแหน่ง                 

  1. พลตำรวจเอก สันต์ ศรุตานนท์ ประธานกรรมการ          กรรมการที่ไม่ได้เป็นผู้บริหาร
                                                   และเป็นกรรมการที่เป็นอิสระ

  2. นายพละ สุขเวช           กรรมการ                กรรมการที่ไม่ได้เป็นผู้บริหาร
                                                   และเป็นกรรมการที่เป็นอิสระ

  3. นายจักรมณฑ์ ผาสุกวนิช      กรรมการ                กรรมการที่ไม่ได้เป็นผู้บริหาร
                                                   และเป็นกรรมการที่เป็นอิสระ
  ------------------------- ---------------------- -----------------------

ในปี 2547 คณะกรรมการสรรหา มีการประชุม 1 ครั้ง และมีการรายงานต่อคณะกรรมการบริษัท

หน้าที่และความรับผิดชอบของคณะกรรมการสรรหา

-   ทำหน้าที่คัดเลือกบุคคลที่สมควรได้รับการเสนอรายชื่อเป็นกรรมการใหม่หรือสรรหากรรมการผู้จัดการใหญ่

-   กำหนดวิธีการและหลักเกณฑ์การสรรหากรรมการบริษัท หรือกรรมการผู้จัดการใหญ่
    เพื่อให้เกิดความโปร่งใส

9.5 คณะกรรมการกำหนดค่าตอบแทน

คณะกรรมการบริษัทได้อนุมัติจัดตั้งคณะกรรมการกำหนดค่าตอบแทน เมื่อวันที่ 1 ตุลาคม 2544
ซึ่งปัจจุบันประกอบด้วยกรรมการ 3 ท่าน ดังรายชื่อต่อไปนี้

  ------------------------- ---------------------- -----------------------
  ชื่อ                        ตำแหน่ง                 

  1. นายมนู เลียวไพโรจน์       ประธานกรรมการ          กรรมการที่ไม่ได้เป็นผู้บริหาร
                                                   และเป็นกรรมการที่เป็นอิสระ

  2. นายพิษณุ สุนทรารักษ์        กรรมการ                กรรมการที่ไม่ได้เป็นผู้บริหาร
                                                   และเป็นกรรมการที่เป็นอิสระ

  3. นายวิสุทธิ์ ศรีสุพรรณ        กรรมการ                กรรมการที่ไม่ได้เป็นผู้บริหาร
  ------------------------- ---------------------- -----------------------

ในปี 2547 คณะกรรมการกำหนดค่าตอบแทน มีการประชุม รวม 2 ครั้ง
และมีรายงานต่อคณะกรรมการบริษัท

หน้าที่และความรับผิดชอบของคณะกรรมการกำหนดค่าตอบแทน

-   ทำหน้าที่พิจารณาแนวทางการกำหนดค่าตอบแทนให้แก่กรรมการและกรรมการผู้จัดการใหญ่

-   กำหนดวิธีการและหลักเกณฑ์การกำหนดค่าตอบแทนให้แก่กรรมการและกรรมการผู้จัดการใหญ่ที่เป็นธรรมและสมเหตุสมผล
    และนำเสนอที่ประชุมผู้ถือหุ้นเพื่อพิจารณาอนุมัติ

9.6 คณะกรรมการกำกับดูแลกิจการที่ดี

คณะกรรมการบริษัทได้อนุมัติจัดตั้งคณะกรรมการกำกับดูแลกิจการที่ดี เมื่อวันที่ 24 มิถุนายน 2547
ประกอบด้วย กรรมการ 3 ท่าน ดังรายชื่อต่อไปนี้

  ------------------------------- ---------------- -----------------------
  ชื่อ                              ตำแหน่ง           

  1. พลเอก ชัยศึก เกตุทัต             ประธานกรรมการ    กรรมการที่ไม่ได้เป็นผู้บริหาร
                                                   และเป็นกรรมการที่เป็นอิสระ

  2. นายประพันธ์ นัยโกวิท             กรรมการ          กรรมการที่ไม่ได้เป็นผู้บริหาร
                                                   และเป็นกรรมการที่เป็นอิสระ

  3. นายพิษณุ สุนทรารักษ์              กรรมการ          กรรมการที่ไม่ได้เป็นผู้บริหาร
                                                   และเป็นกรรมการที่เป็นอิสระ

  4.                              เลขานุการ         
  ผู้จัดการฝ่ายสำนักกรรมการผู้จัดการใหญ่                    
  ------------------------------- ---------------- -----------------------

ในปี 2547 คณะกรรมการกำกับดูแลกิจการที่ดี มีการประชุม รวม 4 ครั้ง
และมีการรายงานต่อคณะกรรมการบริษัท

หน้าที่และความรับผิดชอบของคณะกรรมการกำกับดูแลกิจการที่ดี

-   เสนอแนวปฏิบัติด้านการกำกับดูแลกิจการที่ดี ต่อคณะกรรมการบริษัท

-   ให้คำแนะนำแก่คณะกรรมการบริษัท ในเรื่องเกี่ยวกับการกำกับดูแลกิจการที่ดี

-   กำกับดูแลการปฏิบัติงานของกรรมการ และฝ่ายจัดการ
    เพื่อให้เป็นไปตามหลักการกำกับดูแลกิจการที่ดี

-   ทบทวนแนวทางหลักการกำกับดูแลกิจการที่ดีของบริษัท
    โดยเปรียบเทียบกับแนวปฏิบัติของสากลปฏิบัติ และเสนอแนะต่อคณะกรรมการบริษัท

-   มอบนโยบายการกำกับดูแลกิจการที่ดีของบริษัทให้คณะทำงานกำกับดูแลกิจการที่ดี

9.7 การบริหารจัดการ

การบริหารจัดการบริษัท ได้มีการแต่งตั้งคณะกรรมการจัดการของบริษัท เมื่อวันที่ 1 ตุลาคม 2544
ปัจจุบันประกอบด้วยสมาชิก 7 ท่าน ดังรายชื่อต่อไปนี้

  ---------------------------------------------- ------------------------
  ชื่อ                                             ตำแหน่ง

  1. กรรมการผู้จัดการใหญ่                            ประธานกรรมการ

  2. รองกรรมการผู้จัดการใหญ่ บริหารองค์กร              กรรมการ

  3. รองกรรมการผู้จัดการใหญ่ การเงินและบัญชีองค์กร       กรรมการ

  4. รองกรรมการผู้จัดการใหญ่ กลุ่มธุรกิจน้ำมัน             กรรมการ

  5. รองกรรมการผู้จัดการใหญ่ กลุ่มธุรกิจก๊าซธรรมชาติ       กรรมการ

  6. รองกรรมการผู้จัดการใหญ่ กลุ่มธุรกิจปิโตรเคมีและการกลั่น กรรมการ

  7. รองกรรมการผู้จัดการใหญ่ กลยุทธ์และพัฒนาองค์กร       กรรมการและเลขานุการ

  8. ผู้จัดการฝ่าย สำนักกรรมการผู้จัดการใหญ่              ผู้ช่วยเลขานุการ
  ---------------------------------------------- ------------------------

ในปี 2547 คณะกรรมการจัดการ มีการประชุม รวม 34 ครั้ง และรายงานต่อคณะกรรมการบริษัท

หน้าที่และความรับผิดชอบของคณะกรรมการจัดการ

-   ให้คำปรึกษาและข้อเสนอแนะต่อกรรมการผู้จัดการใหญ่ ในการตัดสินใจในประเด็นที่สำคัญต่อ
    กลยุทธ์องค์กรและทิศทางการดำเนินธุรกิจ แผนการลงทุน งบประมาณ
    การจัดสรรทรัพยากรให้กับ ปตท.และบริษัทที่ ปตท.ถือหุ้น
    รวมทั้งสร้างระบบการทำงานของบริษัทที่ ปตท.ถือหุ้น ให้เป็นไปในแนวทางเดียวกัน

-   จัดลำดับความสำคัญของผลการตัดสินใจของคณะกรรมการบริษัท
    เพื่อนำไปสู่การดำเนินการอย่างมีประสิทธิผล

-   กลั่นกรองระเบียบวาระการประชุมก่อนนำเสนอคณะกรรมการบริษัท

-   จัดลำดับความสำคัญในการจัดสรรทรัพยากรบุคคลและการเงินให้กับ ปตท. และบริษัทที่ ปตท.
    ถือหุ้น

-   หาข้อยุติร่วมในประเด็นสำคัญของบริษัทที่ ปตท.ถือหุ้นก่อนการประชุมคณะกรรมการบริษัทที่
    ปตท.ถือหุ้น

-   กำหนดมาตรฐานระบบบริหารธุรกิจ ระบบทรัพยากรบุคคล ระบบข้อมูล
    รวมทั้งโครงสร้างองค์กรใน ปตท. และบริษัทที่ ปตท.ถือหุ้น

-   กำหนดนโยบายการบริหารทรัพยากรบุคคล

นอกจากนี้ บริษัทยังได้มีการแต่งตั้งคณะกรรมการจัดการเฉพาะเรื่องอีก 10 คณะ
เพื่อทำหน้าที่ในการพิจารณาและจัดการในเรื่องต่างๆภายในบริษัทให้เป็นไปด้วยความถูกต้อง
เหมาะสม มีประสิทธิภาพและประสิทธิผลสูงสุดต่อบริษัท ดังต่อไปนี้

-   คณะกรรมการจัดการของกลุ่มธุรกิจน้ำมัน

-   คณะกรรมการจัดการของกลุ่มธุรกิจก๊าซธรรมชาติ

-   คณะกรรมการจัดการของกลุ่มธุรกิจปิโตรเคมีและการกลั่น

-   คณะกรรมการแผนวิสาหกิจ

-   คณะกรรมการการเงินและบัญชีองค์กร

-   คณะกรรมการจัดการทรัพยากรบุคคล

-   คณะกรรมการสินเชื่อของ ปตท.

-   คณะกรรมการจัดหาปิโตรเลียม

-   คณะกรรมการจัดการสถาบันวิจัยและเทคโนโลยี

-   คณะกรรมการบริหารความเสี่ยง

9.8 รายชื่อผู้บริหาร ณ วันที่ 31 ธันวาคม 2547

(ประวัติผู้บริหารและรายละเอียดเกี่ยวกับวุฒิการศึกษา ประสบการณ์การทำงาน
ดังปรากฏในเอกสารแนบ)

  ------------------------------ ----------------------------------------
  ชื่อ                             ตำแหน่ง

  1. นายประเสริฐ บุญสัมพันธ์          กรรมการผู้จัดการใหญ่

  2. นายอนนต์ สิริแสงทักษิณ           รองกรรมการผู้จัดการใหญ่ กลยุทธ์และพัฒนาองค์กร

  3. นายพิชัย ชุณหวชิร               รองกรรมการผู้จัดการใหญ่ การเงินและบัญชีองค์กร

  4. นายทรงวุฒิ ชินวัตร              รองกรรมการผู้จัดการใหญ่ บริหารองค์กร
                                 (ได้รับแต่งตั้งเมื่อวันที่ 1 กรกฎาคม 2547)

  5. นายจิตรพงษ์ กว้างสุขสถิตย์        รองกรรมการผู้จัดการใหญ่ กลุ่มธุรกิจก๊าซธรรมชาติ

  6. นายอภิสิทธิ์ รุจิเกียรติกำจร        รองกรรมการผู้จัดการใหญ่ กลุ่มธุรกิจน้ำมัน

  7. นายปรัชญา ภิญญาวัธน์            รองกรรมการผู้จัดการใหญ่
                                 กลุ่มธุรกิจปิโตรเคมีและการกลั่น

  8. นายวิโรจน์ มาวิจักขณ์            รองกรรมการผู้จัดการใหญ่ (กรรมการผู้จัดการใหญ่
                                 บริษัท ปิโตรเคมีแห่งชาติ จำกัด (มหาชน)

  9. นายปิติ ยิ้มประเสริฐ             รองกรรมการผู้จัดการใหญ่ (กรรมการอำนวยการ
                                 บริษัท ไทยออยล์ จำกัด (มหาชน)

  10. นางสาวปนัดดา กนกวัฒน์         ผู้ช่วยกรรมการผู้จัดการใหญ่ การเงินองค์กร

  11. นางปริศนา ประหารข้าศึก        ผู้จัดการฝ่ายบัญชี
  ------------------------------ ----------------------------------------

การถือหลักทรัพย์ของผู้บริหาร

  ------ -------------------- --------- --------- ------------- ---------------
  ลำดับ   รายชื่อกรรมการ         จำนวนหุ้น ณ           จำนวนหุ้น       หมายเหตุ
                              31 ธันวาคม           เพิ่ม (ลด)      
                                                  ระหว่างปี(หุ้น)   

                              2546 (หุ้น) 2547 (หุ้น)               

  1.     นายอนนต์ สิริแสงทักษิณ    85,030    95,030    10,000        

  2.     นายพิชัย ชุณหวชิร        78,780    33,080    (45,700)      

  3.     นายทรงวุฒิ ชินวัตร       50,576    16,876    (33,700)      รับตำแหน่งเมื่อ 1
                                                                ก.ค. 47

  4.     นายจิตรพงษ์ กว้างสุขสถิตย์ 124,630   124,630   -             

  5.     นายอภิสิทธิ์ รุจิเกียรติกำจร 78,208    78,208    -             

  6.     นายปรัชญา ภิญญาวัธน์     101,980   101,980                 

  7.     นายวิโรจน์ มาวิจักขณ์     101,980   101,980   -             

  8.     นายปิติ ยิ้มประเสริฐ      98,820    98,820    -             

  9.     นางสาวปนัดดา กนกวัฒน์   60,365    60,365    -             

  10.    นางปริศนา ประหารข้าศึก  29,363    29,363    -             
  ------ -------------------- --------- --------- ------------- ---------------

ข้อมูลเพิ่มเติมที่เกี่ยวข้องกับคณะกรรมการและผู้บริหารของบริษัท มีดังนี้

ไม่ปรากฏว่ามีประวัติการทำความผิดตามกฎหมายในระยะ 10 ปีที่ผ่านมาเกี่ยวกับ 1)
การถูกพิพากษาว่ากระทำผิดทางอาญา ยกเว้นที่เป็นความผิดอันเกิดจากการฝ่าฝืนกฎจราจร
ความผิดลหุโทษ หรือความผิดในทำนองเดียวกัน 2) การถูกพิพากษาให้เป็นบุคคลล้มละลาย
หรือถูกพิทักษ์ทรัพย์และ 3) การเป็นผู้บริหาร หรือผู้มีอำนาจควบคุมในบริษัท
หรือห้างหุ้นส่วนที่ถูกพิพากษาให้เป็นบุคคลล้มละลาย หรือถูกพิทักษ์ทรัพย์

9.9 การประเมินผลตนเองของคณะกรรมการบริษัท

ในปี 2547 บริษัทได้จัดทำแบบฟอร์มประเมินผลตนเองของคณะกรรมการบริษัท
ที่มุ่งเน้นให้การประเมินผลสามารถสะท้อนถึงประสิทธิภาพในการดำเนินงานตามหลักการกำกับดูแลกิจการที่ดี
โดยจัดทำเป็น 2 รูปแบบ คือ แบบประเมินผลคณะกรรมการรายคณะ และ
แบบประเมินผลตนเองของกรรมการรายบุคคลซึ่งสรุปผลการประเมินได้ ดังต่อไปนี้

-   การประเมินผลฯคณะกรรมการรายคณะ ประกอบด้วยหัวข้อในการประเมินจำนวน 4 หัวข้อ คือ
    โครงสร้างของคณะกรรมการ การกำหนดกลยุทธ์และทิศทาง
    การติดตามและประเมินผลงานฝ่ายจัดการ และความรับผิดชอบตามหน้าที่ของคณะกรรมการ
    โดยผลการประเมินในภาพรวม ทั้ง 4 หัวข้อ อยู่ในระดับดีเยี่ยม

ดังรายละเอียดสรุปได้ดังนี้

1)  โครงสร้างของคณะกรรมการ : 93%

คณะกรรมการ มีความเห็นว่าโครงสร้างของคณะกรรมการในภาพรวมอยู่ในระดับดีเยี่ยม
โดยกรรมการส่วนใหญ่ เห็นด้วยเป็นอย่างยิ่งว่า เป็นจำนวนกรรมการที่เหมาะสมกับขนาดของกิจการ
และประกอบด้วยกรรมการอิสระในจำนวนที่มากเพียงพอ มีความรู้หลากหลาย
มีประสบการณ์และความเชี่ยวชาญที่เหมาะสม
มีการแต่งตั้งกรรมการเฉพาะเรื่องที่ประกอบด้วยกรรมการอิสระ เพื่อดูแลในเรื่องที่สำคัญ
และมีการกำหนดหน้าที่ องค์ประกอบ
และกระบวนการทำงานของคณะกรรมการเฉพาะเรื่องไว้อย่างชัดเจน นอกจากนั้น
คณะกรรมการยังได้รับการสนับสนุนให้เข้าอบรมเพิ่มเติมความรู้ที่เกี่ยวข้องกับกรรมการอย่างสม่ำเสมอ

2)  การกำหนดกลยุทธ์และทิศทาง : 93 %

คณะกรรมการ มีความเห็นว่าการกำหนดกลยุทธ์และทิศทางของบริษัทในภาพรวมอยู่ในระดับดีเยี่ยม0
โดยกรรมการส่วนใหญ่ เห็นด้วยเป็นอย่างยิ่งว่า คณะกรรมการ
มีความรู้ความเข้าใจเกี่ยวกับสภาพแวดล้อมทางธุรกิจ รวมถึงแผนกลยุทธ์บริษัทเป็นอย่างดี
โดยมีบทบาทสำคัญในการพิจารณา ทบทวนภารกิจและวิสัยทัศน์ และมีส่วนร่วมในการกำหนด
อนุมัติกลยุทธ์ รวมทั้งมีการแสดงความคิดเห็นที่เป็นประโยชน์อย่างเต็มที่
และมีการกำกับดูแลการบริหารความเสี่ยงอย่างมีประสิทธิภาพ

3)  การติดตามและประเมินผลงานฝ่ายจัดการ : 95 %

คณะกรรมการ มีความเห็นว่าการติดตามและประเมินผลงานฝ่ายจัดการในภาพรวม
อยู่ในระดับดีเยี่ยม โดยกรรมการส่วนใหญ่ เห็นด้วยเป็นอย่างยิ่งว่า คณะกรรมการ
ได้พิจารณาอนุมัติแผนธุรกิจ โดยมีการแสดงความเห็นอย่างเต็มที่ มีการกำหนดเป้าหมาย
แผนการดำเนินงาน รวมทั้งสื่อสารให้ผู้บริหาร และพนักงานทราบอย่างเป็นทางการ
และได้กำหนดให้มีการรายงานผลการดำเนินงาน โดยเปรียบเทียบกับเป้าหมายเป็นประจำ
คณะกรรมการได้ดูแลให้ฝ่ายจัดการนำเสนอแผนงานเพื่อแก้ไขสถานการณ์ในกรณีที่ผลการดำเนินงานไม่เป็นไปตามแผนงานที่กำหนด
นอกจากนั้น คณะกรรมการยังได้จัดให้มีการประเมินผลงานกรรมการผู้จัดการใหญ่ที่เหมาะสม
และพิจารณากำหนดค่าตอบแทนผู้บริหาร และพนักงาน โดยมีหลักเกณฑ์ที่ชัดเจน โปร่งใส
และเป็นธรรม

4)  ความรับผิดชอบตามหน้าที่ของคณะกรรมการ : 96 %

คณะกรรมการ มีความเห็นว่าความรับผิดชอบตามหน้าที่ของคณะกรรมการ
ในภาพรวมอยู่ในระดับดีเยี่ยม โดยกรรมการส่วนใหญ่ เห็นด้วยเป็นอย่างยิ่งว่า คณะกรรมการ
ได้กำหนดนโยบายการกำกับดูแลกิจการที่ดี จริยธรรมในการดำเนินธุรกิจ
และจรรยาบรรณสำหรับกรรมการ ผู้บริหาร และพนักงานไว้อย่างเป็นทางการ
และได้สื่อสารให้กรรมการ ผู้บริหาร และพนักงาน ยึดถือเป็นแนวทางในการปฏิบัติ
รวมทั้งได้กำกับดูแล และให้เวลาอย่างเพียงพอในการพิจารณาข้อมูลการดำเนินธุรกิจอย่างรอบคอบ
โดยคำนึงถึงผลประโยชน์ของบริษัท และผู้ถือหุ้นโดยรวม
และดูแลให้มีการจัดทำรายงานทางการเงินอย่างถูกต้องเป็นไปตามมาตรฐาน
จัดให้มีระบบการควบคุมภายใน การบริหารความเสี่ยง การจัดการความขัดแย้งทางผลประโยชน์
และดูแลให้มีการปฏิบัติตามอย่างเคร่งครัด นอกจากนั้น คณะกรรมการ ปตท.
ยังได้จัดให้มีการเปิดเผยข้อมูลให้กับผู้ถือหุ้นอย่างครบถ้วน ถูกต้อง และโปร่งใส
รวมทั้งจัดให้มีหน่วยงานรับผิดชอบที่ชัดเจนและมีประสิทธิภาพ

-   การประเมินผลฯคณะกรรมการรายบุคคล ประกอบด้วยหัวข้อการประเมินจำนวน 4 หัวข้อ คือ
    ความ โดดเด่นในความรู้ความสามารถ ความเป็นอิสระ
    ความเอาใจใส่ต่อหน้าที่และความรับผิดชอบ และความมุ่งมั่นในการพัฒนาองค์กร
    โดยผลการประเมินในภาพรวมอยู่ในระดับดีเยี่ยม ดังนี้

  1) ความโดดเด่นในความรู้ความสามารถ : 85 %

กรรมการส่วนใหญ่มีความเห็นว่า
คณะกรรมการมีส่วนร่วมในการเสนอความเห็นที่เป็นความรู้เฉพาะทางของตนเอง
และให้ข้อเสนอแนะที่เป็นประโยชน์ต่อบริษัท ในที่ประชุมอย่างเป็นประจำ
รวมทั้งมีการเสนอความคิดใหม่ๆ ในการบริหารจัดการ และแก้ไขปัญหาอุปสรรค
รวมทั้งให้การสนับสนุนกิจกรรมของบริษัท เพื่อประโยชน์ต่อสังคมและสิ่งแวดล้อมอยู่เสมอ

2) ความเป็นอิสระ : 89 %

กรรมการส่วนใหญ่มีความเห็นว่า คณะกรรมการได้มีการแสดงความเห็นอย่างเป็นอิสระ
กล้าแสดงความคิดเห็นที่แตกต่าง และมีความรับผิดชอบต่อผู้มีส่วนได้เสียของบริษัท
โดยให้ข้อเสนอแนะ เพื่อก่อให้เกิดการปฏิบัติที่ถูกต้องและเสมอภาค

  3) ความเอาใจใส่ต่อหน้าที่และความรับผิดชอบในฐานะกรรมการบริษัท : 94 %

กรรมการส่วนใหญ่มีความเห็นว่า คณะกรรมการได้ศึกษาข้อมูลการประชุมล่วงหน้า
และเข้าร่วมประชุมตามเวลาที่กำหนดอย่างเป็นประจำ และพร้อมให้เวลาต่อบริษัท ในยามวิกฤต
ตามที่ฝ่ายจัดการร้องขอ เอาใจใส่ ติดตามผลการประชุม หาข้อมูลเพิ่มเติม
ซักถามและให้ข้อเสนอแนะที่เป็นประโยชน์ต่อที่ประชุมเสมอ และมีการให้เกียรติ
/เคารพสิทธิของกรรมการท่านอื่น

  4) ความมุ่งมั่นในการพัฒนาองค์กร : 82 %

กรรมการส่วนใหญ่มีความเห็นว่า
คณะกรรมการได้ส่งเสริมและสนับสนุนการนำแนวคิดด้านวิทยาการจัดการสมัยใหม่มาประยุกต์ใช้ในองค์กร
เพื่อส่งเสริมให้มีศักยภาพในการแข่งขันทางธุรกิจ และในรอบปีที่ผ่านมา ได้มีการเสนอแนวคิด
แผนงานที่เป็นรูปธรรมในการพัฒนาองค์กรให้รองรับการเปลี่ยนแปลงที่อาจเกิดขึ้นได้เป็นอย่างดี

9.10 ค่าตอบแทนของกรรมการและผู้บริหาร

 ค่าตอบแทนกรรมการ : บริษัทได้กำหนดนโยบายค่าตอบแทนกรรมการที่เป็นธรรมและสมเหตุสมผล
มีคณะกรรมการกำหนดค่าตอบแทนทำหน้าที่ทบทวน โดยพิจารณาถึงความเหมาะสม
และสอดคล้องกับภาระความรับผิดชอบของกรรมการ
สถานะทางการเงินของบริษัทและเปรียบเทียบกับบริษัทในกลุ่มธุรกิจระดับเดียวกัน
โดยกำหนดค่าตอบแทนเป็นเบี้ยประชุมและโบนัส อนึ่ง
กรรมการที่ได้รับมอบหมายให้เป็นกรรมการในคณะกรรมการเฉพาะเรื่องชุดอื่นๆ
ก็ให้ได้รับค่าตอบแทนเพิ่มตามความรับผิดชอบที่เพิ่มขึ้น ทั้งนี้
บริษัทได้ขออนุมัติค่าตอบแทนกรรมการจากที่ประชุมผู้ถือหุ้นแล้ว

กรรมการ 15 ท่าน ได้รับเบี้ยประชุมกรรมการบริษัท กรรมการตรวจสอบ กรรมการสรรหา
กรรมการกำหนดค่าตอบแทน กรรมการกำกับดูแลกิจการที่ดี รวมทั้งโบนัสในรอบปี 2547
เป็นจำนวนเงินรวมทั้งสิ้น 22,932,500 บาท โดยมีรายละเอียด ดังนี้

หน่วย : บาท

  ----------------------------------------------------------------------------------------------------------------------------
  ลำดับ                     ชื่อกรรมการ                       ระยะเวลาดำรงตำแหน่ง   ค่าเบี้ยประชุม     โบนัส            รวมค่าตอบแทน
  ------------------------ ------------ ------------------ -------------------- -------------- --------------- ---------------
  1                        นายเชิดพงษ์                       1 ม.ค.-31 ธ.ค.47     637,500.00     1,125,000.00    1,762,500.00
                           สิริวิชช์                                                                               

  2                        นายมนู                           1 ม.ค.-31 ธ.ค.47     590,000.00     900,000.00      1,490,000.00
                           เลียวไพโรจน์                                                                          

  3                        นายจักรมณฑ์                       9 เม.ย.-31 ธ.ค.47    396,000.00     656,557.38      1,052,557.38
                           ผาสุกวนิช                                                                             

  4                        พล.อ.ชัยศึก                       1 ม.ค.-31 ธ.ค.47     640,000.00     900,000.00      1,540,000.00
                           เกตุทัต                                                                               

  5                        พล.ต.อ.สันต์                      1 ม.ค.-31 ธ.ค.47     550,000.00     900,000.00      1,450,000.00
                           ศรุตานนท์                                                                             

  6                        นายเมตตา                        1 ม.ค.-31 ธ.ค.47     510,000.00     900,000.00      1,410,000.00
                           บันเทิงสุข                                                                             

  7                        นายพละ สุขเวช                    1 ม.ค.-31 ธ.ค.47     530,000.00     900,000.00      1,430,000.00

  8                        นายสมชาย                        1 ม.ค.-31 ธ.ค.47     525,000.00     900,000.00      1,425,000.00
                           วงศ์สวัสดิ์                                                                             

  9                        นายโอฬาร                        1 ม.ค.-31 ธ.ค.47     840,000.00     900,000.00      1,740,000.00
                           ไชยประวัติ                                                                            

  10                       นายพิษณุ                          1 ม.ค.-31 ธ.ค.47     660,000.00     900,000.00      1,560,000.00
                           สุนทรารักษ์                                                                            

  11                       นายประพันธ์                       1 ม.ค.-31 ธ.ค.47     825,000.00     900,000.00      1,725,000.00
                           นัยโกวิท                                                                              

  12                       นายชัยวัฒน์                        1 ม.ค.-31 ธ.ค.47     480,000.00     900,000.00      1,380,000.00
                           วงศ์วัฒนศานต์                                                                          

  13                       นายสันทัด                         1 ม.ค.-31 ธ.ค.47     770,000.00     900,000.00      1,670,000.00
                           สมชีวิตา                                                                              

  14                       นายวิสุทธิ์                         1 ม.ค.-31 ธ.ค.47     550,000.00     900,000.00      1,450,000.00
                           ศรีสุพรรณ                                                                             

  15                       นายประเสริฐ                      1 ม.ค.-31 ธ.ค.47     540,000.00     900,000.00      1,440,000.00
                           บุญสัมพันธ์                                                                             

  กรรมการที่ครบวาระระหว่างปี                                                                                       

  ลำดับ                                  ชื่อกรรมการ          ระยะเวลาดำรงตำแหน่ง   ค่าเบี้ยประชุม     โบนัส            รวมค่าตอบแทน

  1                                     นายจักราวุธ ศัลยพงศ์   1 ม.ค.-8 เม.ย.47     164,000.00     243,442.62      407,442.62

  รวมทั้งสิ้น                                                                       9,207,500.00   13,725,000.00   22,932,500.00
  ----------------------------------------------------------------------------------------------------------------------------

 ค่าตอบแทนผู้บริหาร :
ค่าตอบแทนผู้บริหารเป็นไปตามนโยบายและหลักเกณฑ์ที่กรรมการบริษัทกำหนด
ซึ่งเชื่อมโยงกับผลการดำเนินงานของ ปตท. โดยกำหนดตัวชี้วัดและตั้งค่าเป้าหมาย (Key
Performance Index : KPI) ไว้แต่ละปี
และนำไปใช้ในการประเมินผลการปฏิบัติงานของกรรมการผู้จัดการใหญ่และผู้บริหารทุกระดับ
โดยคณะกรรมการกำหนดค่าตอบแทนเป็นผู้พิจารณากำหนดค่าตอบแทนให้สะท้อนถึงผลการปฏิบัติงานและมาตรฐาน
ของกลุ่มธุรกิจชั้นนำประเภทเดียวกัน
พร้อมทั้งนำเสนอจำนวนค่าตอบแทนที่เหมาะสมต่อคณะกรรมการบริษัทเพื่อพิจารณาและอนุมัติ

กรรมการผู้จัดการใหญ่และผู้บริหารระดับสูงของ ปตท. จำนวนรวมทั้งสิ้น 8 ท่าน
ได้รับค่าตอบแทนจาก ปตท. ในรอบปี 2547 เป็นเงินจำนวนรวมทั้งสิ้น 60,284,890 บาท
(ไม่รวมผู้บริหารระดับสูง จำนวน 1 ท่าน ที่ไปปฏิบัติงานในบริษัทที่ ปตท.
ถือหุ้นและรับค่าตอบแทนที่บริษัท) ตามรายละเอียด ดังนี้

ค่าตอบแทนรวมของผู้บริหารระดับสูงของ ปตท. (ไม่รวมผู้บริหารระดับสูงของบริษัทในเครือ)

หน่วย : บาท

  ----------------------- ---------- --------------- ---------- ---------------
  ค่าตอบแทน                ปี 2546                     ปี 2547     

                          จำนวนราย   ค่าตอบแทน        จำนวนราย   ค่าตอบแทน

  เงินเดือนรวม              9          39,548,833.37   8          42,554,040.00

  โบนัสรวม                 9          16,895,347.25   8          17,730,850.00

  รวม                                56,444,180.62              60,284,890.00
  ----------------------- ---------- --------------- ---------- ---------------

เงินสมทบกองทุนสำรองเลี้ยงชีพสำหรับผู้บริหารระดับสูงของ ปตท.
(ไม่รวมผู้บริหารระดับสูงของบริษัทในเครือ)

หน่วย : บาท

  ------------------------- ---------- --------------- ---------- --------------
  ค่าตอบแทน                  ปี 2546                     ปี 2547     

                            จำนวนราย   ค่าตอบแทน        จำนวนราย   ค่าตอบแทน

  เงินสมทบกองทุนสำรองเลี้ยงชีพ   9          5,102,350.00    7          3,008,004.00

  รวม                                  5,102,350.00               3,008,004.00
  ------------------------- ---------- --------------- ---------- --------------

9.11 บุคลากร

ปตท. ได้ตระหนักว่าพนักงาน เป็นทรัพยากรที่มีความสำคัญต่อการเจริญเติบโตของบริษัท
และเป็นกลไกที่สำคัญในการนำไปสู่ความเป็นองค์กรแห่งความเป็นเลิศ (High-Performance
Organization) ดังนั้นเพื่อให้บรรลุเป้าหมายดังกล่าว ปตท.
จึงได้พัฒนาและปรับปรุงระบบการบริหารและพัฒนาทรัพยากรบุคคลให้อยู่ในระดับมาตรฐานเดียวกับกลุ่มบริษัทชั้นนำในธุรกิจประเภทเดียวกัน

รายงานจำนวนพนักงาน ปตท. ณ วันที่ 31 ธันวาคม 2547 เท่ากับ 3,070 คน
ลดลงจากจำนวนพนักงาน ปตท. รายงาน ณ วันที่ 31 ธันวาคม 2546 ถึงแม้ว่าตลอดปี 2547
ปตท. ได้ขยายการลงทุนในกลุ่มธุรกิจต่างๆ เพิ่มขึ้น แต่จำนวนพนักงานก็ยังคงจำนวนใกล้เคียงกับปี
2546 ไม่ได้เพิ่มขึ้นตามการขยายตัวทางธุรกิจ ทั้งนี้เนื่องจากนโยบาย
การบริหารและการพัฒนาทรัพยากรบุคคลของ ปตท. ที่ให้ความสำคัญต่อการเพิ่มศักยภาพพนักงาน
รวมทั้งการปรับขั้นตอนการทำงานให้มีประสิทธิภาพมากขึ้น

(1) จำนวนบุคลากรและค่าตอบแทนบุคคลากร

จำนวนบุคคลากรแบ่งตามกลุ่มธุรกิจ ณ วันที่ 31 ธันวาคม 2546 และ ณ วันที่ 31 ธันวาคม 2547
รายละเอียด ดังนี้

หน่วย : คน

  ------------------------- ----------- ------------ ------------ ----------
  กลุ่มธุรกิจ                   ณ วันที่ 31                 ณ วันที่ 31     
                            ธันวาคม 2546              ธันวาคม 2547  

                            ปตท.เฉพาะ   ปตท.รวม      ปตท.เฉพาะ    ปตท.รวม

  1. ก๊าซธรรมชาติ             765         765          829          829

  2. น้ำมัน                   1,434       1,434        1,394        1,394

  3. สนับสนุน และปฏิบัติงานใน    876 ¹⁾      827 ²⁾       847 ¹⁾       787 ²⁾
  บริษัทที่ ปตท.ถือหุ้น                                                  

  4. บริษัทย่อยและกิจการร่วมค้า   -           1,099        -            1,797

  รวม                       3,075       4,125        3,070        4,807 ³⁾
  ------------------------- ----------- ------------ ------------ ----------

1)  รวมพนักงาน ปตท.ที่ไปปฏิบัติงานในบริษัทในเครือ

2)  ไม่รวมพนักงาน ปตท.ที่ไปปฏิบัติงานในบริษัทในเครือ

3)  ไม่รวมพนักงานของบริษัท ปตท.สผ.สยาม จำกัด และพนักงานของบริษัท Alliance
    Refining Company Limited

ค่าตอบแทนแก่บุคลากร ( ไม่รวมกรรมการผู้จัดการใหญ่และผู้บริหารระดับสูง)
ไม่รวมบุคลากรบริษัทในเครือ

  หน่วย : บาท

  ------------------------- --------------------- ------------------------
  ค่าตอบแทน                  ปี 2546                ปี 2547

  เงินเดือนรวม                1,811,577,788.89      1,915,748,973.02

  โบนัสรวม                   985,435,604.59        945,871,758.41

  เงินสมทบกองทุนสำรองเลี้ยงชีพ   178,515,540.83        189,211,075.66

  อื่นๆ (ถ้ามี)                 426,286,160.51        948,801,075.44

  รวม                       3,401,815,094.82      3,999,632,882.53
  ------------------------- --------------------- ------------------------

(2) ค่าตอบแทนอื่นๆ

นอกเหนือจากการให้ค่าตอบแทนอื่น ๆ เช่น ค่าเช่าบ้าน ค่าปฏิบัติงานต่างจังหวัด ค่าล่วงเวลา ฯลฯ
แล้ว ปตท.ยังได้จัดสรรหุ้นสามัญใหม่เพิ่มทุนให้แก่พนักงาน ลูกจ้างทดลองงาน
รวมถึงผู้บริหารสูงสุดของ ปตท. พนักงานที่ลาออกจากงานตามโครงการร่วมใจจากองค์กร
พนักงานของ ปตท. ที่เกษียณอายุในปี 2544 และ “กองทุนสำรองเลี้ยงชีพบริษัท ปตท. จำกัด
(มหาชน)และบริษัทร่วมทุนซึ่งจดทะเบียนแล้ว” รวมจำนวน 47,245,725 หุ้น ในราคาหุ้นละ 10
บาท เพื่อให้พนักงานได้มีส่วนร่วมในการเป็นเจ้าของ
และสร้างความรู้สึกมีส่วนร่วมในการบริหารและพัฒนาองค์กร ในการจัดสรรหุ้นครั้งนี้
ได้กำหนดเงื่อนไขการห้ามขายหุ้นเป็นเวลา 3 ปี โดยในแต่ละปีจะ สามารถขายหุ้นได้ 1 ใน 3
ของจำนวนหุ้นที่ได้รับการจัดสรรทั้งหมดซึ่งเงื่อนไขดังกล่าวได้สิ้นสุดลงในปี 2547

(3) การพัฒนาบุคลากร

เพื่อมุ่งสู่การเป็นองค์กรแห่งความเป็นเลิศในอนาคต (High-Performance Organization)
ปตท. จึงมีวิสัยทัศน์ที่ให้ความสำคัญกับการพัฒนาพนักงาน โดยตระหนักว่า พนักงานทุกคน คือ
พลังขับเคลื่อนสำคัญที่จะทำให้ ปตท. ทะยานสู่ความเป็นเลิศบนเส้นทางการดำเนินธุรกิจ
สามารถที่จะก้าวข้ามปัญหาอุปสรรค และการเปลี่ยนแปลงต่างๆที่จะเกิดขึ้น
และนำองค์กรไปสู่จุดหมายที่กำหนดไว้
โดยจัดให้มีโครงการปรับปรุงกระบวนการและกลไกบริหารงานทรัพยากรบุคคล (Human
Resources Management)
ซึ่งเป็นโครงการที่จัดตั้งขึ้นมาเฉพาะเพื่อพัฒนาองค์ประกอบด้านการบริหารทรัพยากรบุคคลอย่างครบวงจร
ได้แก่ ระบบการเลือกสรรพนักงาน (Recruitment System)
ระบบการบริหารอัตรากำลังที่สอดคล้องกับแผนธุรกิจ ( Manpower Management System)
ระบบการประเมินและวัดศักยภาพพนักงาน( Competency Management System) ระบบ
การบริหารสายอาชีพ( Career Management System)
ระบบการกำหนดเป้าหมายและการประเมินผลที่เน้น คุณภาพ และผลงาน ( Performance Based
Appraisal System) รวมถึงระบบการให้ผลตอบแทนที่จูงใจผู้ปฏิบัติงาน( Compensation
System) ทั้งนี้เพื่อให้ ปตท.
สามารถมีบุคคลากรดีมีความสามารถที่จะปฏิบัติงานรองรับการแข่งขันทางธุรกิจในวันข้างหน้าได้ดี
และรองรับกับการเปลี่ยนแปลงทางเทคโนโลยี จากการนำระบบ ERP ( Enterprise Resource
Planning ) เข้ามาใช้ในกระบวนการทำงานอีกด้วย ซึ่งทั้งหมดนี้ คือความตั้งใจที่จะทำให้ปตท.
เป็นองค์กรที่มุ่งไปสู่ องค์กรแห่งความเป็นเลิศ (High Performance Organization)
ตามเจตนารมณ์ของบริษัท ที่กำหนดไว้อย่างชัดเจน

(4) HRM หัวใจการบริหารงานบุคคล ปตท.

HRM (Human Resources Management)
เป็นแนวทางการบริหารทรัพยากรบุคคลที่มุ่งสร้างพนักงานให้เป็น คนดี คนเก่ง ทำงานอย่างมืออาชีพ
และทำงานประสบความสำเร็จ โดยให้ผลตอบแทนตามผลสำเร็จของงาน ที่เป็นเป้าหมายขององค์กร
( KPIs : Key Performance Indicators)
ทั้งนี้เพื่อเสริมสร้างประสิทธิภาพในงานบริหารทรัพยากรบุคคลภายใน และพัฒนาศักยภาพพนักงาน
ปตท. ให้เพิ่มสูงขึ้นในระยะยาว

โครงการปรับปรุงกลไกบริหารทรัพยากรบุคคล มีองค์ประกอบที่สำคัญ 4 ประการ ได้แก่

-   การวางแผนอัตรากำลังคน (Manpower Planning)

เพื่อให้องค์กรมีจำนวนพนักงานที่เหมาะสมกับการดำเนินธุรกิจ ปตท.
จึงได้ศึกษาและจัดทำแผนการใช้กำลังคน 5 ปีข้างหน้า เพื่อให้สอดคล้องกับภารกิจ
และรองรับการขยายธุรกิจขององค์กร การวางแผนอัตรากำลังคนครอบคลุมทั้งในเรื่องของจำนวน
ประเภท คุณสมบัติที่ต้องการ รวมถึงการจัดทำรายละเอียดของตำแหน่งงาน
ที่สะท้อนถึงหน้าที่ความรับผิดชอบ
ตลอดจนการประเมินค่างานของตำแหน่งงานตามกรอบอัตรากำลังที่กำหนดไว้

-   การบริหารศักยภาพของพนักงาน ( Competency Based Management )

เพื่อตอบสนองนโยบายการบริหารบุคคล ที่มุ่งเน้นการสร้างบุคลากรให้เป็นคนดี คนเก่ง
และมีความเป็นมืออาชีพ ปตท.
จึงได้กำหนดวิธีการและเครื่องมือในการประเมินศักยภาพของพนักงานที่เป็นมาตรฐานสำหรับนำมาใช้ในกระบวนการบริหารและพัฒนาบุคลากรเพื่อสร้างพนักงานให้เป็นพนักงานที่มีความรู้
ความสามารถ เป็นคนดีขององค์กรและสังคม โดย ปตท.
จะส่งเสริมและผลักดันให้ผู้บังคับบัญชาเป็นผู้ที่มีบทบาทสำคัญในการประเมินและพัฒนาพนักงาน ปตท.
ทุกคน ให้เป็นผู้มีศักยภาพที่จะสามารถรองรับภารกิจที่สำคัญขององค์กรได้อย่างดีในอนาคต

-   การบริหารสายอาชีพ (Career Management)

เพื่อเปิดโอกาสให้พนักงานและองค์กรสามารถวางแผนร่วมกันในการกำหนดความก้าวหน้า
และการพัฒนาศักยภาพของพนักงาน เพื่อตอบสนองต่อการดำเนินธุรกิจ ปตท.
จึงได้พัฒนารูปแบบทางเดินสายอาชีพของกลุ่มพนักงานในสายอาชีพต่างๆ
ให้มีความสอดคล้องกับทิศทางการดำเนินธุรกิจ ของ ปตท. นอกจากนี้ ปตท.
ยังได้วางระบบและกำหนดรูปแบบการบริหารพนักงานที่มีศักยภาพสูง ( Talent Management )
รวมทั้งระบบการวางแผนสืบทอดตำแหน่ง (Succession Plan)
ซึ่งเป็นการเตรียมความพร้อมของพนักงานเพื่อรองรับการดำเนินงานและการขยายตัวทางธุรกิจขององค์กร
ได้อย่างราบรื่น

-   การบริหารผลการปฏิบัติงาน ( Performance Management)

เพื่อตอบสนองนโยบายการบริหารทรัพยากรบุคคลที่มุ่งเน้นในเรื่องการสร้างและพัฒนาพนักงานให้เป็นคนดีและคนเก่ง
ปตท. จึงได้วางระบบการประเมินผลการปฏิบัติงาน
และระบบบริหารค่าตอบแทนให้สะท้อนและสอดคล้องกับเป้าหมายและวัฒนธรรมขององค์กร
โดยการใช้ระบบตัวชี้วัดเป้าหมายขององค์กรเป็นปัจจัยสำคัญ

(5) มุ่งสร้างวัฒนธรรมการพัฒนาและเรียนรู้ด้วยตนเอง

ปตท. สนับสนุนให้พนักงานสามารถพัฒนาตนเอง โดยการอำนวยความสะดวกต่างๆ เช่น
การออกแบบหลักสูตรที่น่าสนใจ การจัดหาเครื่องคอมพิวเตอร์และช่องทางการติดต่อสื่อสาร
ทั้งนี้เพื่อส่งเสริมให้พนักงานมีวินัยในตัวเอง (Self Discipline) และกำกับตัวเอง (Self
Monitoring) ในการศึกษาตามกำหนดเวลาอย่างสม่ำเสมอ
รวมทั้งการสร้างให้พนักงานเป็นศูนย์การเรียนรู้ (Learner Centric) นั้นคือ
การที่พนักงานเป็นผู้กำหนดความต้องการ ความสนใจในเรื่องที่ต้องการศึกษาเรียนรู้
พร้อมทั้งเปลี่ยนบทบาทของผู้สอนจากบทบาทที่เป็นผู้ให้ (Impart) มาเป็นผู้ช่วยเหลือให้คำแนะนำ
(Facilitator) และต้องเป็นผู้ที่มีความรู้ ความเชี่ยวชาญ ในการใช้คอมพิวเตอร์ (Computer
Skill) เป็นอย่างดี ตัวอย่างโครงการพัฒนาและการเรียนรู้ด้วยตนเองที่ ปตท. ได้ริเริ่มนำมาใช้
อาทิ โครงการ E-learning รวมทั้ง โครงการพัฒนา ปตท. ให้เป็นองค์กรแห่งการเรียนรู้
(Learning Organization) เป็นต้น

การกำกับดูแลกิจการ

ปตท. ตระหนักถึงความสำคัญของการกำกับดูแลกิจการที่ดีมาโดยตลอด
ตั้งแต่เป็นการปิโตรเลียมแห่งประเทศไทย ทั้งในส่วนของกรรมการ ผู้บริหาร และพนักงาน
ซึ่งเป็นพื้นฐานสำคัญในการปรับปรุง พัฒนาประสิทธิภาพ และการสร้างความเชื่อมั่นขององค์กร
ส่งผลให้ ปตท.สามารถดำเนินธุรกิจที่แข่งขันได้อย่างโปร่งใสและเป็นธรรม
โดยสิ่งที่สะท้อนให้เห็นภาพอย่างชัดเจนในอดีต คือการที่ ปตท.
ได้รับการจัดอันดับให้เป็นรัฐวิสาหกิจชั้นดี และเมื่อได้แปลงสภาพเป็นบริษัท ปตท. จำกัด (มหาชน)
เมื่อปี 2544 ปตท.
จึงยังคงนำเจตนารมณ์ที่มุ่งมั่นดำเนินธุรกิจภายใต้หลักการกำกับดูแลกิจการที่ดีมาเป็นปัจจัยหลักในการเสริมสร้างองค์กรให้มีระบบการบริหารงานที่มีประสิทธิภาพ
และเป็นพื้นฐานของของการเติบโตทางธุรกิจอย่างยั่งยืน ทั้งนี้ ได้มีการกำหนดไว้ในข้อบังคับของ
ปตท. ว่า “บริษัทฯ ต้องจัดทำนโยบายเกี่ยวกับจรรยาบรรณทางธุรกิจ
ตลอดจนจริยธรรมในการประกอบธุรกิจของคณะกรรมการ ผู้บริหารระดับสูง ฝ่ายจัดการ
และพนักงาน ตามระบบการกำกับดูแลกิจการที่ดี
เพื่อเป็นแนวทางปฏิบัติขององค์กรที่ได้มาตรฐานและเป็นแนวทางที่ถูกต้อง”
และจากข้อบังคับบริษัทดังกล่าว ได้มีการจัดทำเป็นระเบียบบริษัทว่าด้วยการกำกับดูแลกิจการที่ดี
พร้อมทั้งจัดทำคู่มือหลักการกำกับดูแลกิจการที่ดีของ ปตท. เพื่อให้กับคณะกรรมการ ผู้บริหาร
และพนักงานทุกคน ได้ลงนามรับทราบ และปฏิบัติ โดยให้ถือเป็นวินัยอย่างหนึ่ง ทั้งนี้ ปตท.
ได้ดำเนินการกำกับดูแลกิจการตามหลักเกณฑ์กำกับดูแลกิจการที่ดี 15 ข้อ
ภายใต้ระเบียบปฏิบัติของตลาดหลักทรัพย์แห่งประเทศไทย มาโดยตลอด ซึ่งพอสรุปได้ดังนี้

1. นโยบายเกี่ยวกับการกำกับดูแลกิจการ

คณะกรรมการบริษัทให้ความสำคัญในการกำกับดูแลกิจการที่ดี
โดยในช่วงเริ่มแรกได้มีการจัดตั้งคณะกรรมการเฉพาะเรื่องขึ้น 3 คณะ ได้แก่
คณะกรรมการตรวจสอบ คณะกรรมการสรรหา และคณะกรรมการกำหนดค่าตอบแทน
โดยให้คณะกรรมการตรวจสอบมีหน้าที่และความรับผิดชอบการดำเนินการเกี่ยวกับการกำกับดูแลกิจการด้วย
ต่อมาในปี 2547 คณะกรรมการ ปตท. ได้จัดตั้งคณะกรรมการกำกับดูแลกิจการที่ดีของ ปตท.
เพื่อช่วยส่งเสริมและกลั่นกรองการดำเนินงานเกี่ยวกับการกำกับดูแลกิจการและการบริหารจัดการให้ดีเลิศ
มุ่งเน้นการสร้างประโยชน์สูงสุดให้แก่ผู้ถือหุ้น โดยคำนึงถึงผู้ที่มีส่วนได้ส่วนเสียโดยรวม
มีคุณธรรมในการดำเนินธุรกิจ มีความโปร่งใส และตรวจสอบได้
คณะกรรมการทุกคณะประกอบด้วยกรรมการที่มีคุณสมบัติและหน้าที่รับผิดชอบตามข้อกำหนดของตลาดหลักทรัพย์แห่งประเทศไทย
และมีการกำหนดบทบาทภาระหน้าที่ความรับผิดชอบเป็นลายลักษณ์อักษรไว้อย่างชัดเจน

คณะกรรมการกำกับดูแลกิจการที่ดี ได้กำหนดนโยบายในเรื่องการกำกับดูแลกิจการที่ดีของ ปตท.
ซึ่งได้ผ่านความเห็นชอบจากคณะกรรมการ ปตท. แล้ว
ซึ่งผู้เกี่ยวข้องทุกระดับในองค์กรจะต้องยึดถือเป็นแนวทางในการปฏิบัติงาน ดังต่อไปนี้

1.  คณะกรรมการ ปตท. ผู้บริหาร
    และพนักงานทุกคนมุ่งมั่นที่จะนำเอาหลักสำคัญในการกำกับดูแลกิจการ ที่ดีของ ปตท. ทั้ง 6
    ประการ คือ Accountability, Responsibility, Equitable Treatment,
    Transparency, Vision to Create Long Term Value และ Ethics
    มาใช้ในการดำเนินงาน มีโครงสร้างการบริหารที่มีความสัมพันธ์กันระหว่างคณะกรรมการ
    ปตท. ผู้บริหาร และผู้ถือหุ้นอย่างเป็นธรรม

2.  คณะกรรมการ ปตท.จะปฏิบัติหน้าที่ด้วยความทุ่มเทและรับผิดชอบ มีความเป็นอิสระ
    และมีการจัดแบ่งบทบาทหน้าที่ระหว่างประธานกรรมการและกรรมการผู้จัดการใหญ่ออกจากกันอย่างชัดเจน

3.  คณะกรรมการ ปตท.มีบทบาทสำคัญในการกำหนดวิสัยทัศน์ กลยุทธ์
    นโยบายและแผนงานที่สำคัญของ ปตท.
    โดยจะต้องพิจารณาถึงปัจจัยเสี่ยงและวางแนวทางการบริหารจัดการที่มีความเหมาะสม
    รวมทั้งต้องดำเนินการเพื่อให้มั่นใจว่าระบบบัญชี รายงานทางการเงินและการสอบบัญชี
    มีความน่าเชื่อถือ

4.  คณะกรรมการ ปตท. จะต้องเป็นผู้นำในเรื่องจริยธรรม
    เป็นตัวอย่างในการปฏิบัติงานตามแนวทางการกำกับดูแลกิจการที่ดีของ ปตท.
    และสอดส่องดูแลในเรื่องการจัดการแก้ไขปัญหาความขัดแย้งทางผลประโยชน์
    และรายการที่เกี่ยวโยงกัน

5.  คณะกรรมการ ปตท.อาจแต่งตั้งคณะกรรมการเฉพาะเรื่องขึ้นตามความเหมาะสม
    เพื่อช่วยพิจารณากลั่นกรองงานที่มีความสำคัญอย่างรอบคอบ

6.  คณะกรรมการ ปตท. ต้องจัดให้มีการประเมินผลตนเองรายปี
    เพื่อใช้เป็นกรอบในการตรวจสอบการปฏิบัติหน้าที่ของคณะกรรมการฯ

7.  คณะกรรมการ ปตท.เป็นผู้พิจารณากำหนดจรรยาบรรณของ ปตท. เพื่อให้คณะกรรมการฯ
    ผู้บริหาร พนักงาน รวมถึงลูกจ้างทุกคนใช้เป็นแนวทางในการประพฤติปฏิบัติ
    ควบคู่ไปกับข้อบังคับและระเบียบของ ปตท.

8.  มีการเปิดเผยสารสนเทศของ
    ปตท.ทั้งในเรื่องทางการเงินและที่ไม่ใช่เรื่องทางการเงินอย่างเพียงพอ
    เชื่อถือได้และทันเวลา เพื่อให้ผู้ถือหุ้นและผู้มีส่วนได้ส่วนเสียของ ปตท.
    ได้รับสารสนเทศอย่างเท่าเทียมกัน มีหน่วยงานประชาสัมพันธ์และหน่วยงานนักลงทุนสัมพันธ์
    รับผิดชอบในเรื่องการให้ข้อมูลกับนักลงทุนและประชาชนทั่วไป

9.  ผู้ถือหุ้น ปตท.จะได้รับการปฏิบัติอย่างเท่าเทียมกัน มีสิทธิในการเข้าถึงข้อมูลสารสนเทศ
    และมีช่องทางในการสื่อสารกับ ปตท.ที่เหมาะสม

10. มีระบบการคัดสรรบุคลากรที่จะเข้ามารับผิดชอบในตำแหน่งบริหารที่สำคัญทุกระดับอย่างเหมาะสม
    และมีกระบวนการสรรหาที่โปร่งใส เป็นธรรม

ในปี 2547 คณะกรรมการกำกับดูแลกิจการที่ดี ได้พิจารณาทบทวน
ปรับปรุงเนื้อหาในคู่มือการกำกับดูแลกิจการที่ดีของ ปตท.
ที่ใช้อยู่ปัจจุบันเพื่อให้เป็นไปตามหลักสากลปฏิบัติยิ่งขึ้น
โดยการจัดลำดับหัวข้อและเพิ่มเติมสาระให้ครบถ้วน
และมีเนื้อหาครอบคลุมสอดคล้องกับนโยบายการกำกับดูแลกิจการที่ดีดังกล่าวข้างต้น
นอกจากนี้ยังได้กำหนดจรรยาบรรณ และข้อพึงปฏิบัติที่ดีของคณะกรรมการ
รวมทั้งสนับสนุนในกรรมการทุกท่านเข้ารับการอบรมกับสถาบันกรรมการบริษัทไทย และสถาบันอื่น ๆ
ในหลักสูตรที่เกี่ยวข้องอย่างต่อเนื่อง
นอกจากนี้ยังจัดให้มีการทบทวนวิธีการประเมินผลตนเองของกรรมการให้มีความละเอียดมากขึ้นกว่าปีก่อน
คือ มีการประเมินเป็นรายคณะ และรายบุคคล
เพื่อนำผลการประเมินมาวิเคราะห์การปฏิบัติหน้าที่ของกรรมการ
และนำข้อเสนอแนะมาปรับปรุงการดำเนินงานต่อไป

ปตท.ได้มีการรณรงค์ให้กรรมการ ผู้บริหาร พนักงาน และผู้เกี่ยวข้อง
เห็นความสำคัญของการกำกับดูแลกิจการอย่างต่อเนื่องและกระตุ้นให้มีการนำไปปฏิบัติอย่างจริงจัง
มีการจัดกิจกรรมหลากหลายเพื่อปลูกจิตสำนึกด้านการกำกับดูแลกิจการที่ดี เช่น
จัดตั้งคณะทำงานกำกับดูแลกิจการที่ดี
ซึ่งมีผู้บริหารระดับผู้ช่วยกรรมการผู้จัดการใหญ่เป็นหัวหน้าคณะทำงาน
มีการประชุมสื่อความให้กับผู้ที่เกี่ยวข้องทุกระดับทั้งคณะกรรมการ ผู้บริหาร พนักงาน
และหน่วยงานที่เกี่ยวข้อง อาทิเช่น หน่วยงานจัดซื้อ หน่วยงานที่ต้องติดต่อกับลูกค้า และคู่ค้า เป็นต้น
มีการจัดงาน CG Day โดยจัดแสดงนิทรรศการให้ความรู้
พร้อมกับเชิญผู้ทรงคุณวุฒิจากองค์กรชั้นนำมาร่วมเสวนาเรื่องเกี่ยวกับการกำกับดูแลกิจการที่ดี
จัดทำคู่มือฯ ฉบับพกพาที่มีเนื้อหากระชับและเข้าใจง่าย รวมทั้งสร้างบรรยากาศของการรณรงค์ฯ
ผ่านสื่อต่างๆ ภายในในองค์กร เช่น การจัดนิทรรศการ การจัดทำ Website CG
ที่มีข้อมูลครบถ้วนและเปิดโอกาสให้ผู้สนใจติดต่อสอบถามได้ จัดรายการเสียงตามสาย
จัดทำวิดีทัศน์เพื่อใช้สื่อความฯ จัดให้มีคอลัมน์เกี่ยวกับ CG ในวารสารรายเดือน "PTT Spirit"
และจัดทำวารสาร “CG Digest” ทุก 15 วัน ผ่านทาง e-mail
ให้พนักงานทุกคนได้รับทราบข่าวการดำเนินการที่เกี่ยวกับ CG
รวมทั้งให้ความรู้และมีกิจกรรมที่น่าสนใจ ซึ่งได้รับการตอบรับจากพนักงานทุกระดับเป็นอย่างดี

ในปี 2547 นี้ ปตท. ได้เข้ารับการจัดอันดับการกำกับดูแลกิจการที่ดี โดยบริษัท
ไทยเรทติ้งแอนด์อินฟอร์เมชั่นเซอร์วิส จำกัด (ทริส) เป็นปีแรก
เพื่อนำผลการจัดอันดับไปใช้เป็นส่วนหนึ่งของการประเมินผลการดำเนินงานประจำปี
(Performance Agreement : PA) ซึ่งเป็นข้อตกลงระหว่างกระทรวงการคลังกับ ปตท.
ซึ่งผลการจัดอันดับการกำกับดูแลกิจการของ ปตท.ครั้งนี้ ปตท.ได้คะแนนรวม 8.19 ซึ่งอยู่ในเกณฑ์
“ดีมาก” นับเป็นการสะท้อนให้เห็นถึงความมุ่งมั่น ทุ่มเทของคณะกรรมการ ผู้บริหาร
และพนักงานทุกคน ที่ให้ความสำคัญในเรื่องการดำเนินธุรกิจอย่างโปร่งใส ตรวจสอบได้
และให้ความเป็นธรรมต่อผู้มีส่วนได้ส่วนเสียทุกฝ่าย ซึ่งจะช่วยสร้างเสริมให้ ปตท.
เติบโตต่อไปได้อย่างยั่งยืน และเกิดผลดีต่อประเทศชาติโดยรวมต่อไป

2. ผู้ถือหุ้น : สิทธิและความเท่าเทียมกัน

ปตท. ได้กำหนดให้มีการประชุมสามัญผู้ถือหุ้นปีละครั้ง ภายในเวลาไม่เกิน 4
เดือนนับแต่วันสิ้นสุดรอบปีบัญชีของ ปตท.
และหากมีความจำเป็นเร่งด่วนต้องเสนอวาระเป็นกรณีพิเศษซึ่งเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้น
หรือเกี่ยวข้องกับเงื่อนไขหรือกฎเกณฑ์ กฎหมาย ที่ใช้บังคับที่ต้องได้รับการอนุมัติจากผู้ถือหุ้นแล้ว
บริษัทจะเรียกประชุมวิสามัญผู้ถือหุ้นเป็นกรณีไป

ในการจัดประชุมผู้ถือหุ้น คณะกรรมการบริษัท ตระหนักถึงสิทธิของผู้ถือหุ้นในทุกเรื่อง
เริ่มตั้งแต่การจัดส่งหนังสือเชิญประชุมที่มีรายละเอียดวาระการประชุมพร้อมทั้งเอกสารประกอบการประชุมแก่ผู้ถือหุ้นล่วงหน้าไม่น้อยกว่า
14 วันก่อนวันประชุมผู้ถือหุ้น
และได้ทำประกาศลงในหนังสือพิมพ์รายวันทั้งฉบับภาษาไทยและภาษาอังกฤษ อย่างละ 1 ฉบับ
ติดต่อกันไม่น้อยกว่า 3 วัน และก่อนวันประชุมไม่น้อยกว่า 3 วัน เพื่อบอกกล่าวเรียกประชุมผุ้ถือหุ้น
และในการจัดการประชุมฯ บริษัทได้อำนวยความสะดวกให้กับผู้ถือหุ้นอย่างเท่าเทียมกันทุกราย
รวมทั้งให้โอกาสที่เท่าเทียมกันในการแสดงความเห็นในการประชุมฯ โดยก่อนเริ่มการประชุม
ประธานที่ประชุมได้ชี้แจงกติกาทั้งหมดรวมถึงวิธีนับคะแนนเสียงของผู้ถือหุ้นที่ต้องลงมติในแต่ละวาระตามข้อบังคับของ
ปตท. การใช้สิทธิออกเสียงลงคะแนนในแต่ละวาระอย่างชัดเจน
และเปิดโอกาสให้ผู้เข้าร่วมประชุมทุกรายแสดงความคิดเห็น ข้อเสนอแนะ ถามคำถามในแต่ละวาระ
และให้เวลาอภิปรายอย่างเพียงพอ โดยประธานฯ
และผู้บริหารจะให้ความสำคัญกับทุกคำถามและตอบข้อซักถามอย่างชัดเจนและตรงประเด็น
พร้อมทั้งมีการบันทึกการประชุมอย่างถูกต้องครบถ้วน และสรุปด้วยการลงมติและนับคะแนนเสียง
รวมระยะเวลาที่ใช้ในการประชุมผู้ถือหุ้นแต่ละครั้งประมาณ 2 ชั่วโมง

นอกจากนี้ ปตท.ยังมีหน่วยงานส่วนตลาดทุนและผู้ลงทุนสัมพันธ์ (Capital Market & Investor
Relations Division) ที่ทำหน้าที่เป็นศูนย์กลางในการเปิดเผยข้อมูลสำคัญต่อนักลงทุน
และดูแลกระบวนการรายงานทางการเงิน เช่น การนำเสนอผลการดำเนินงาน งบการเงิน
สารสนเทศที่ ปตท. แจ้งต่อตลาดหลักทรัพย์แห่งประเทศไทย
รวมถึงมีการทำบทรายงานและการวิเคราะห์ของฝ่ายบริหาร (MD & A) รายไตรมาส
ซึ่งแสดงสถานภาพ ผลการดำเนินงานและแนวโน้มในอนาคตของ ปตท.
ต่อผู้ถือหุ้นทั้งในประเทศและต่างประเทศได้รับทราบอย่างเท่าเทียมกันอย่างสม่ำเสมอและครบถ้วนตามความเป็นจริง
ผู้ลงทุนสามารถติดต่อกับหน่วยงานได้โดยตรง หรือผ่านทาง Website ของ ปตท.
ซึ่งมีข้อมูลทั้งภาษาไทยและภาษาอังกฤษที่ได้ปรับปรุงให้ทันสมัยเป็นปัจจุบันอยู่เสมอ

3. สิทธิของผู้มีส่วนได้เสียกลุ่มต่าง ๆ

ปตท. ได้ให้ความสำคัญในการดูแลและคำนึงถึงผู้มีส่วนได้เสียทุกกลุ่ม ทั้งภายในและภายนอกบริษัท
ตั้งแต่ ลูกค้า ผู้ถือหุ้น และพนักงาน รวมถึงความรับผิดชอบต่อสังคมและสิ่งแวดล้อม
โดยได้กำหนดเป็นแนวทางการปฏิบัติเพื่อตอบสนองความต้องการของกลุ่มผู้มีส่วนได้เสียแต่ละกลุ่มไว้อย่างชัดเจนไว้ในคู่มือ
“ หลักการกำกับดูแลกิจการที่ดีของบริษัท ปตท. จำกัด (มหาชน) ” เพื่อให้คณะกรรมการ
ฝ่ายบริหาร และพนักงาน ปตท. ยึดถือเป็นหลักปฏิบัติในการดำเนินงาน
โดยถือเป็นภาระหน้าที่ที่สำคัญของทุกคน ดังนี้

- ผู้ถือหุ้น : ปตท.มีความมุ่งมั่นที่จะเป็นตัวแทนที่ดีของผู้ถือหุ้นในการดำเนินธุรกิจอย่างโปร่งใส
โดยคำนึงถึงการเจริญเติบโตของมูลค่าบริษัทในระยะยาว และผลตอบแทนที่ดี

- พนักงาน : ปตท.ถือว่าพนักงานเป็นปัจจัยความสำเร็จของ ปตท. ปตท.จะสนับสนุนพัฒนา
ความสามารถในการทำงานระดับมืออาชีพ ให้ความมั่นใจในคุณภาพชีวิตการทำงาน
อย่างเท่าเทียม เสมอภาคและได้รับผลตอบแทนที่เหมาะสม เป็นธรรม

- คู่ค้า : ปตท.จะสร้างความสัมพันธ์ที่ดีเพื่อเอื้อประโยชน์ร่วมกันและปฏิบัติตามเงื่อนไขต่างๆ
ที่มีต่อคู่ค้าอย่างเคร่งครัด

- คู่แข่ง : ปตท. จะประพฤติปฏิบัติตามกรอบกติกาของการแข่งขันที่ดี ไม่ทำลายชื่อเสียงของคู่แข่ง
ทาง การค้าด้วยการกล่าวหาในทางร้ายโดยปราศจากซึ่งมูลความจริง

- เจ้าหนี้ : ปตท. จะรักษาและปฏิบัติตามเงื่อนไขที่มีต่อเจ้าหนี้โดยเคร่งครัด

- ลูกค้า : ปตท. มีความมุ่งมั่นในการสร้างความพึงพอใจและความมั่นใจให้กับลูกค้าและ
ประชาชน เพื่อให้ได้รับผลิตภัณฑ์และการบริการที่ดี มีคุณภาพในระดับราคาที่เหมาะสม

- ชุมชน และ : ปตท.ตระหนักและห่วงใยถึงความปลอดภัยของสังคม สิ่งแวดล้อม และคุณภาพ
สังคม ชีวิตของประชาชน รวมทั้งให้ความสำคัญต่อกิจกรรมของชุมชนและสังคม
อย่างสม่ำเสมอ โดยปฏิบัติตามเจตนารมณ์ของกฎหมายและกฎระเบียบอย่างเคร่งครัด

4. การประชุมผู้ถือหุ้น

ในปี 2547 ปตท. จัดให้มีการประชุมสามัญผู้ถือหุ้น 1 ครั้ง เมื่อวันที่ 9 เมษายน 2547
เพื่อให้ผู้ถือหุ้นได้พิจารณาและออกเสียงในกิจการต่างๆ ของ ปตท.ตามที่กฎหมายกำหนด โดย
ปตท.ได้จัดส่งหนังสือเชิญประชุมพร้อมเอกสารประกอบ การประชุมล่วงหน้าก่อนวันประชุมฯ 14 วัน
ซึ่งเป็นระยะเวลาที่เพียงพอต่อการศึกษาข้อมูลก่อนการประชุมฯ
โดยจัดส่งให้กับผู้ถือหุ้นทุกรายที่มีรายชื่อปรากฏในสมุดทะเบียนผู้ถือหุ้น ณ วันปิดสมุดทะเบียน
ผู้ถือหุ้นของ ปตท. ประกอบด้วยรายละเอียดวาระการประชุม รายงานประจำปี งบการเงิน
และหนังสือมอบฉันทะ
ซึ่งเป็นเอกสารที่มีข้อมูลครบถ้วนเพียงพอให้ผู้ถือหุ้นใช้ประกอบการตัดสินใจลงคะแนนในวาระต่างๆ
กรณีที่ผู้ถือหุ้นประสงค์จะมอบฉันทะให้ผู้อื่นมาประชุมแทน สามารถเลือกมอบฉันทะให้บุคคลใดบุคคลหนึ่ง
หรือกรรมการอิสระของ ปตท. เข้าประชุมแทนได้ ทั้งนี้ในการประชุมสามัญฯที่ผ่านมา
มีกรรมการเข้าร่วมประชุม รวม 9 ท่าน ซึ่งรวมประธานกรรมการ ประธานกรรมการตรวจสอบ
และกรรมการผู้จัดการใหญ่ และมีผู้สอบบัญชีบริษัทร่วมประชุมด้วย อนึ่ง
ได้มีการจัดการประชุมวิสามัญผู้ถือหุ้น 1 ครั้ง เมื่อวันที่ 24 กันยายน 2547
เพื่อเสนอขออนุมัติผู้ถือหุ้นในการเข้าซื้อหุ้นบริษัทโรงกลั่นน้ำมันระยอง จำกัด
โดยได้ดำเนินการได้อย่างครบถ้วนตามที่กฎหมายกำหนด ซึ่งผลการประชุมมีมติอนุมัติเป็นเอกฉันท์
โดยมีกรรมการเข้าร่วมประชุม รวม 7 ท่าน ซึ่งรวมประธานกรรมการ ประธานกรรมการตรวจสอบ
ประธานกรรมการกำกับดูแลกิจการที่ดี และกรรมการผู้จัดการใหญ่

5. ภาวะผู้นำและวิสัยทัศน์

คณะกรรมการ ปตท. ประกอบไปด้วยผู้มีความรู้ ความสามารถ มีทักษะ
และประสบการณ์การทำงานจากหลากหลายสาขา ทำให้การปฏิบัติงานเป็นไปอย่างมีประสิทธิภาพ
โดยในปี 2546 คณะกรรมการ ปตท.ได้รับรางวัลคณะกรรมการแห่งปี
จากสมาคมส่งเสริมสถาบันกรรมการบริษัทไทย (IOD)

การใช้อำนาจหน้าที่ในการปฏิบัติงานของคณะกรรมการฯ จะคำนึงถึงหลักการตามกฎหมาย ข้อบังคับ
และมติที่ประชุมผู้ถือหุ้นอย่างซื่อสัตย์สุจริต มีจริยธรรม และจรรยาบรรณ
รวมทั้งกำกับดูแลให้การบริหารจัดการของฝ่ายจัดการเป็นไปตามเป้าหมายและแนวทางที่ก่อให้เกิดประโยชน์สูงสุดแก่ผู้ถือหุ้น

คณะกรรมการบริษัทเป็นผู้กำหนดวิสัยทัศน์ และพิจารณาให้ความเห็นชอบ “ทิศทางการดำเนินธุรกิจ
นโยบาย กลยุทธ์และเป้าหมายของ ปตท.” เพื่อให้ฝ่ายบริหารนำไปใช้เป็นกรอบในการจัดทำ
แผนธุรกิจ แผนสนับสนุน และงบประมาณ เป็นประจำทุกปี
โดยมีกลไกการกำกับดูแลให้ผู้บริหารมีการปฏิบัติตามแผนงานที่กำหนดไว้อย่างสม่ำเสมอ
ซึ่งคณะกรรมการ จะกำหนดตัวชี้วัดและตั้งค่าเป้าหมาย (Key Performance Index : KPI)
ทางการเงินและแผนงานต่างๆ ไว้ตั้งแต่ต้นปี โดยมีการติดตามผลการดำเนินงานทั้งรายเดือน
และรายไตรมาส และเมื่อถึงปลายปี คณะกรรมการ ปตท.
จะพิจารณาผลการดำเนินงานของฝ่ายบริหารโดยการเปรียบเทียบผลการดำเนินงานกับแผนงานที่ตั้งไว้ตามระบบข้อตกลงการประเมินผลการดำเนินงานประจำปี
(Performance Agreement : PA)

6. ความขัดแย้งของผลประโยชน์

คณะกรรมการบริษัท ได้กำหนดนโยบายเกี่ยวกับความขัดแย้งทางผลประโยชน์บนหลักการที่ว่า
การตัดสินใจใดๆของบุคลากรทุกระดับในการดำเนินกิจกรรมทางธุรกิจจะต้องทำเพื่อผลประโยชน์สูงสุดของ
ปตท.เท่านั้น และถือเป็นหน้าที่ของบุคลากรทุกระดับที่จะหลีกเลี่ยงการมีส่วนเกี่ยวข้องทางการเงิน
และ/หรือความสัมพันธ์กับบุคคลภายนอกอื่น ๆ ซึ่งจะส่งผลให้ ปตท.ต้องเสียผลประโยชน์
หรือก่อให้เกิดความขัดแย้งในด้านความภักดี หรือผลประโยชน์ หรือขัดขวางการปฏิบัติงาน
อย่างมีประสิทธิภาพ โดยกำหนดให้ผู้ที่มีส่วนเกี่ยวข้องหรือเกี่ยวโยงกับรายการที่พิจารณา
ต้องแจ้งให้บริษัททราบถึงความสัมพันธ์หรือการเกี่ยวโยงของตนในรายการดังกล่าวและต้องไม่เข้าร่วมการพิจารณาตัดสิน
รวมถึงไม่มีอำนาจอนุมัติในธุรกรรมนั้น ๆ
ตามแบบฟอร์มรายงานการเปิดเผยรายการที่สงสัยว่าจะเป็นผลประโยชน์ที่ขัดกันกับผลประโยชน์ของ
ปตท. และในการอนุมัติใด ๆ
สำหรับกรณีดังกล่าวต้องยึดถือหลักการไม่ให้มีการกำหนดเงื่อนไขหรือข้อกำหนดพิเศษผิดไปจากปกติ
รวมทั้งได้กำหนดให้สำนักตรวจสอบภายในและคณะกรรมการตรวจสอบเป็นผู้สอดส่อง
ดูแลและจัดการแก้ไขปัญหาความขัดแย้งทางผลประโยชน์ดังกล่าว
ซึ่งที่ผ่านมายังไม่เคยมีปัญหาดังกล่าวเกิดขึ้น

ในการประชุมคณะกรรมการบริษัททุกครั้ง
ประธานกรรมการจะแจ้งต่อที่ประชุมเพื่อขอความร่วมมือกรรมการปฏิบัติตามนโยบายเกี่ยวกับเรื่องความขัดแย้งของผลประโยชน์
ว่าในระเบียบวาระใดที่กรรมการเกี่ยวข้องหรือมีส่วนได้ส่วนเสีย
ขอให้กรรมการแจ้งต่อที่ประชุมเพื่องดออกเสียงหรือให้ความเห็นใด ๆ

คณะกรรมการตรวจสอบจะนำเสนอคณะกรรมการบริษัท เกี่ยวกับรายการที่เกี่ยวโยงกัน
และรายการที่มีความขัดแย้งทางผลประโยชน์ ซึ่งได้มีการพิจารณาความเหมาะสมอย่างรอบคอบ
และได้ปฏิบัติตามหลักเกณฑ์ที่ตลาดหลักทรัพย์แห่งประเทศไทย
โดยกำหนดในรายงานและเปิดเผยข้อมูลดังกล่าวทุกไตรมาสอย่างเคร่งครัด
รวมทั้งได้มีการเปิดเผยไว้ในรายงานประจำปี และแบบแสดงรายการข้อมูลประจำปี (แบบ 56-1)
ด้วย

คณะกรรมการบริษัทและผู้บริหาร ซึ่งหมายรวมถึง คู่สมรส และบุตรที่ยังไม่บรรลุนิติภาวะ
เมื่อมีการเปลี่ยนแปลง จะต้องแจ้งให้ ปตท.ทราบ
และรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตาม มาตร 59 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ภายใน 3
วันทำการนับจากวันที่ซื้อ ขาย โอน หรือรับโอน
รวมทั้งห้ามมิให้ผู้บริหารหรือหน่วยงานที่ได้รับทราบข้อมูลภายในเปิดเผยข้อมูลภายในแก่บุคคลภายนอกหรือบุคคลที่ไม่มีหน้าที่เกี่ยวข้อง
และซื้อขายหลักทรัพย์ของบริษัทในช่วง 1 เดือน ก่อนที่งบการเงินจะเผยแพร่ต่อสาธารณชนด้วย ทั้งนี้
เมื่อเป็นการป้องกันไม่ให้นำข้อมูลภายในไปใช้ในทางมิชอบ

7. จริยธรรมธุรกิจ

ปตท. ได้จัดทำหลักการกำกับดูแลกิจการที่ดีเพื่อใช้เป็นหลักในการดำเนินกิจการของ ปตท.
ให้มีระบบการบริหารจัดการที่ดี มีความชัดเจน โปร่งใส เป็นที่ยอมรับจากทุกฝ่ายที่เกี่ยวข้อง
และเพื่อให้คณะกรรมการ ฝ่ายจัดการ พนักงาน
และผู้ที่เกี่ยวข้องยึดถือเป็นแนวทางในการปฏิบัติหน้าที่ด้วยมาตรฐานสูงสุด โดยคณะกรรมการ
ฝ่ายจัดการ พนักงาน และผู้ที่เกี่ยวข้อง ได้ลงนามรับทราบ ยอมรับการปฏิบัติ โดยถือวินัย
และภาระหน้าที่ที่สำคัญ

การตรวจสอบการใช้ดุลยพินิจอย่างถูกต้อง
สามารถกระทำได้โดยสอบถามตนเองก่อนว่าสิ่งที่จะกระทำนั้น เป็นสิ่งที่ถูกต้องหรือไม่
เป็นที่ยอมรับและสามารถเปิดเผยต่อสังคมได้หรือไม่ เป็นการทำให้เสื่อมเสียชื่อเสียงของ ปตท.
ในฐานะที่เป็นองค์กรแห่งจริยธรรมหรือไม่ ทั้งนี้ ปตท.
มีการติดตามการปฏิบัติตามแนวทางดังกล่าวตลอดเวลา
รวมทั้งจะมีการพิจารณาทบทวนและปรับปรุงคู่มือฯ ดังกล่าวให้มีความเหมาะสมและทันสมัยอยู่เสมอ
โดยในปี 2547 ได้มีการพิจารณาปรับปรุงไปแล้ว 1 ครั้ง

8. การถ่วงดุลของกรรมการที่ไม่เป็นผู้บริหาร

คณะกรรมการบริษัท มีจำนวน 15 ท่าน ประกอบด้วย

   กรรมการที่ไม่เป็นผู้บริหาร 14 ท่าน และเป็นกรรมการที่เป็นอิสระ 11
  ท่านซึ่งเกินกว่ากึ่งหนึ่งของกรรมการทั้งคณะ

-   กรรมการที่เป็นผู้บริหาร 1 ท่าน

ดังนั้นกรรมการจึงสามารถปฏิบัติหน้าที่ในฐานะตัวแทนผู้ถือหุ้นได้อย่างเป็นอิสระ
และมีการถ่วงดุลที่เหมาะสม

9. การรวมหรือแยกตำแหน่ง

ประธานกรรมการไม่เป็นบุคคลเดียวกันกับกรรมการผู้จัดการใหญ่ และไม่มีความสัมพันธ์ใด ๆ
กับฝ่ายบริหารและมีอำนาจแยกกัน
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำออกจากกันอย่างชัดเจน

10. ค่าตอบแทนกรรมการและผู้บริหาร

ค่าตอบแทนกรรมการเป็นไปตามมติที่ได้รับการอนุมัติจากที่ประชุมผู้ถือหุ้นแล้ว
ทั้งนี้รายละเอียดค่าตอบแทนกรรมการและผู้บริหาร ได้เปิดเผยข้อมูลไว้ในหัวข้อ
ค่าตอบแทนกรรมการและผู้บริหาร ข้อ 9.10

11. การประชุมคณะกรรมการ

ปตท. มีการกำหนดการประชุมคณะกรรมการ ปตท. ไว้อย่างเป็นทางการล่วงหน้าตลอดปี
โดยปกติประชุมเดือนละ 1 ครั้ง ทุกวันพฤหัสบดีสุดท้ายของเดือน
และอาจมีการประชุมวาระพิเศษเฉพาะคราวเพิ่มเติมตามความเหมาะสม
ซึ่งสำนักกรรมการผู้จัดการใหญ่ จะส่งหนังสือเชิญประชุมพร้อมระเบียบวาระการประชุมในรูปแบบแผ่น
CD ให้กรรมการแต่ละท่านล่วงหน้าก่อนการประชุม เป็นเวลา 7 วัน
เพื่อให้กรรมการมีเวลาเพียงพอในการศึกษาก่อนการประชุม ทั้งนี้ ตั้งแต่เดือนเมษายน 2547
เป็นต้นมา การประชุมคณะกรรมการ ปตท. จัดในรูปแบบการประชุมอิเล็กทรอนิกส์
ซึ่งช่วยอำนวยความสะดวก รวดเร็วในการค้นหาข้อมูล
และลดการใช้เอกสารประกอบวาระการประชุมได้เป็นจำนวนมาก

กรรมการมีการเสนอความคิดเห็นอย่างเปิดเผยและเสรี
มีการจดบันทึกการประชุมเป็นลายลักษณ์อักษร
และจัดเก็บรายงานการประชุมที่ผ่านการรับรองแล้วจากคณะกรรมการ ปตท.
เพื่อให้กรรมการและผู้เกี่ยวข้องตรวจสอบได้ โดยการประชุมคณะกรรมการบริษัทแต่ละครั้งใช้เวลา
ประมาณ 3-4 ชั่วโมง

ในปี 2547 คณะกรรมการมีการประชุมตามวาระปกติ จำนวน 12 ครั้ง
โดยมีรายละเอียดการเข้าร่วมประชุมของกรรมการแต่ละท่าน ดังนี้

การเข้าประชุมคณะกรรมการบริษัท ปี 2547 หน่วย : ครั้ง

+---+--------------------+--------+-------+--------+--------+--------+
| ล | รายชื่อกรรมการ       | กา     |       |        |        |        |
| ำ |                    | รประชุม |       |        |        |        |
| ด |                    |        |       |        |        |        |
| ับ |                    |        |       |        |        |        |
+---+--------------------+--------+-------+--------+--------+--------+
|   |                    | คณ     | คณ    | คณะก   | คณะก   | คณะก   |
|   |                    | ะกรรมก | ะกรรม | รรมการ | รรมการ | รรมการ |
|   |                    | ารบริษัท | การตร | ก      | สรรหา  | ก      |
|   |                    | รวม 12 | วจสอบ | ำกับดูแล | รวม 1  | ำหนดค่า |
|   |                    | ครั้ง/ปี  | รวม   | ก      | ครั้ง/ปี  | ตอบแทน |
|   |                    |        | 12    | ิจการที่ดี |        | รวม 2  |
|   |                    |        | ครั้ง/ปี | รวม 4  |        | ครั้ง/ปี  |
|   |                    |        |       | ครั้ง/ปี  |        |        |
+---+--------------------+--------+-------+--------+--------+--------+
| 1 | นายเชิดพงษ์ สิริวิชช์    | 10/12  |       |        |        |        |
| . |                    |        |       |        |        |        |
+---+--------------------+--------+-------+--------+--------+--------+
| 2 | นายมนู เลียวไพโรจน์   | 12/12  |       |        |        | 2/2    |
| . |                    |        |       |        |        |        |
+---+--------------------+--------+-------+--------+--------+--------+
| 3 | นายวิสุทธิ์ ศรีสุพรรณ    | 11/12  |       |        |        | 2/2    |
| . |                    |        |       |        |        |        |
+---+--------------------+--------+-------+--------+--------+--------+
| 4 | นายพิษณุ สุนทรารักษ์    | 12/12  |       | 4/4    |        | 2/2    |
| . |                    |        |       |        |        |        |
+---+--------------------+--------+-------+--------+--------+--------+
| 5 | พล.ต.อ. สันต์        | 11/12  |       |        | 1/1    |        |
| . | ศรุตานนท์            |        |       |        |        |        |
+---+--------------------+--------+-------+--------+--------+--------+
| 6 | นายพละ สุขเวช       | 10/12  |       |        | 1/1    |        |
| . |                    |        |       |        |        |        |
+---+--------------------+--------+-------+--------+--------+--------+
| 7 | นายจักมณฑ์ ผาสุกวนิช   | 9/9    |       |        | 1/1    |        |
| . |                    |        |       |        |        |        |
|   |                    | เป็นก   |       |        |        |        |
|   |                    | รรมการ |       |        |        |        |
|   |                    | เม.ย.  |       |        |        |        |
|   |                    | 2547   |       |        |        |        |
+---+--------------------+--------+-------+--------+--------+--------+
| 8 | นายโอฬาร ไชยประวัติ  | 12/12  | 12/12 |        |        |        |
| . |                    |        |       |        |        |        |
+---+--------------------+--------+-------+--------+--------+--------+
| 9 | นายชัยวัฒน์           | -      | -     | -      | -      | -      |
| . | วงศ์วัฒนศานต์         |        |       |        |        |        |
+---+--------------------+--------+-------+--------+--------+--------+
| 1 | นายสันทัด สมชีวิตา     | 12/12  | 11/12 |        |        |        |
| 0 |                    |        |       |        |        |        |
| . |                    |        |       |        |        |        |
+---+--------------------+--------+-------+--------+--------+--------+
| 1 | นายประพันธ์ นัยโกวิท   | 11/12  | 10/12 | 4/4    |        |        |
| 1 |                    |        |       |        |        |        |
| . |                    |        |       |        |        |        |
+---+--------------------+--------+-------+--------+--------+--------+
| 1 | นายสมชาย วงศ์สวัสดิ์   | 12/12  |       |        |        |        |
| 2 |                    |        |       |        |        |        |
| . |                    |        |       |        |        |        |
+---+--------------------+--------+-------+--------+--------+--------+
| 1 | พลเอก ชัยศึก เกตุทัต   | 12/12  |       | 4/4    |        |        |
| 3 |                    |        |       |        |        |        |
| . |                    |        |       |        |        |        |
+---+--------------------+--------+-------+--------+--------+--------+
| 1 | นายเมตตา บันเทิงสุข   | 10/12  |       |        |        |        |
| 4 |                    |        |       |        |        |        |
| . |                    |        |       |        |        |        |
+---+--------------------+--------+-------+--------+--------+--------+
| 1 | นายประเสริฐ บุญสัมพันธ์ | 12/12  |       |        |        |        |
| 5 |                    |        |       |        |        |        |
| . |                    |        |       |        |        |        |
+---+--------------------+--------+-------+--------+--------+--------+

หมายเหตุ : - คณะกรรมการตรวจสอบ จำนวน 4 คน ได้แก่ ลำดับที่ 8, 9, 10, 11

- คณะกรรมการกำกับดูแลกิจการที่ดี จำนวน 3 คน ได้แก่ ลำดับที่ 4, 11, 13

- คณะกรรมการสรรหา จำนวน 3 คน ได้แก่ ลำดับที่ 5, 6, 7

- คณะกรรมการกำหนดค่าตอบแทน จำนวน 3 คน ได้แก่ ลำดับที่ 2, 3, 4

12. คณะกรรมการเฉพาะเรื่อง

เพื่อให้การดำเนินงานของคณะกรรมการบริษัท มีประสิทธิภาพมากยิ่งขึ้น คณะกรรมการ
ได้แต่งตั้งกรรมการผู้มีความรู้ ความชำนาญที่เหมาะสมช่วยศึกษากลั่นกรองงานในเรื่องต่าง ๆ
จำนวน 4 คณะ ได้แก่ คณะกรรมการตรวจสอบ คณะกรรมการสรรหา
คณะกรรมการกำหนดค่าตอบแทน และคณะกรรมการกำกับดูแลกิจการที่ดี
โดยคณะกรรมการเฉพาะเรื่องแต่ละคณะประกอบด้วยกรรมการที่ไม่เป็นผู้บริหาร ทั้งนี้
มีองค์ประกอบสมาชิก ขอบเขตหน้าที่ และความรับผิดชอบ ตามรายละเอียดในหัวข้อ 9.3 9.4 9.5
และ 9.6

13. ระบบการควบคุมและการตรวจสอบภายใน

คณะกรรมการ ปตท. กำหนดมาตรการในการสอดส่องดูแลฝ่ายบริหาร โดยจะเป็นผู้อนุมัติแผนงาน
งบประมาณ และเป้าหมายการปฏิบัติงาน
และมุ่งมั่นให้ฝ่ายบริหารตระหนักถึงความสำคัญของการควบคุมภายในที่มีประสิทธิภาพเพียงพอกับระดับความเสี่ยงที่ยอมรับได้และเหมาะสมกับสภาวะแวดล้อมต่าง
ๆ ของงาน

-   การควบคุมภายใน

คณะกรรมการบริษัทจัดให้มีระบบการควบคุมภายในที่มีประสิทธิภาพและระบบการบริหารความเสี่ยงให้อยู่ในระดับที่เหมาะสม
มีการติดตามประเมินผลอย่างสม่ำเสมอเพื่อให้ความมั่นใจว่าระบบที่วางไว้สามารถดำเนินไปได้อย่างมีประสิทธิภาพ
โดยมีคณะกรรมการตรวจสอบทำหน้าที่สอบทานว่าบริษัทได้มีการปฏิบัติตามระบบควบคุมภายในอย่างเพียงพอ
เช่น มีสภาพแวดล้อมของการควบคุมที่ดี มีกระบวนการประเมินความเสี่ยงที่เหมาะสม
มีกิจกรรมการควบคุมที่ดี มีระบบสารสนเทศและการสื่อสารข้อมูลที่ดี
และมีระบบการติดตามและการประเมินผลที่ดี เป็นต้น

ทั้งนี้ ระบบการควบคุมภายในเป็นกลไกสำคัญที่จะสร้างความมั่นใจต่อฝ่ายบริหาร
ในการช่วยลดความเสี่ยงทางธุรกิจ
ช่วยให้ดำเนินธุรกิจอย่างมีประสิทธิภาพโดยมีการจัดสรรทรัพยากรอย่างเหมาะสมและบรรลุเป้าหมายตามที่ตั้งไว้
ช่วยปกป้องคุ้มครองทรัพย์สินไม่ให้รั่วไหล สูญหายหรือจากการทุจริตประพฤติมิชอบ
ช่วยให้รายงานทางการเงินมีความถูกต้องน่าเชื่อถือ
ช่วยให้บุคลากรปฏิบัติตามกฎหมายและระเบียบข้อบังคับที่เกี่ยวข้อง
และช่วยคุ้มครองเงินลงทุนของผู้ถือหุ้น

-   การตรวจสอบภายใน

สำนักตรวจสอบภายใน ได้ปฏิบัติงานตามมาตรฐานการตรวจสอบภายในระดับสูง
โดยมีการตรวจสอบตามแผนงานประจำปี
ซึ่งจะมีความสอดคล้องกับผลการประเมินความเสี่ยงขององค์กร
และได้รายงานผลการตรวจสอบต่อคณะกรรมการตรวจสอบของ ปตท. เป็นประจำทุกไตรมาส

-   การบริหารความเสี่ยง
    บริษัทได้จัดตั้งคณะกรรมการบริหารความเสี่ยง ซึ่งมีบทบาทหน้าที่บริหารความเสี่ยงในภาพรวม

ทั้งองค์กร ประเมินความเสี่ยงและวางรูปแบบโครงสร้างการบริหารความเสี่ยงขององค์กร
เพื่อจัดการความเสี่ยงให้อยู่ในระดับที่สามารถยอมรับได้ เช่น ความเสี่ยงทางการเงิน
(Financial Risks) ความเสี่ยงในการปฏิบัติงาน (Operation Risks) ความเสี่ยงในธุรกิจ
(Business Risks) หรือความเสี่ยงในเหตุการณ์ (Event Risks)
รวมทั้งให้มีการจัดทำการวิเคราะห์ประเมินความเสี่ยงที่อาจเกิดขึ้น แนวโน้มซึ่งมีผลกระทบต่อ ปตท.
ทั้งภายในและภายนอก และให้มีการจัดทำรายงานประเมินผลความเสี่ยง (Risk Management
Report) เสนอคณะกรรมการ ปตท.

14. รายงานของคณะกรรมการ

คณะกรรมการตรวจสอบทำหน้าที่สอบทานรายงานทางการเงิน
โดยมีหน่วยงานฝ่ายบัญชีและสำนักงานการตรวจเงินแผ่นดินมาประชุมร่วมกัน
และนำเสนอรายงานทางการเงินต่อคณะกรรมการ ปตท.ทุกไตรมาส โดยคณะกรรมการ ปตท.
เป็นผู้รับผิดชอบต่องบการเงินรวมของ ปตท. และบริษัทย่อย รวมทั้งสารสนเทศทางการเงิน
(รายงานความรับผิดชอบของคณะกรรมการต่อรายงานทางการเงิน) ที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชี
รับรองและตรวจสอบโดยสำนักงานการตรวจเงินแผ่นดิน การเปิดเผยข้อมูลสารสนเทศที่สำคัญ
ทั้งข้อมูลทางการเงิน และไม่ใช่การเงิน ดำเนินการบนพื้นฐานของข้อเท็จจริงอย่างครบถ้วน
และสม่ำเสมอด้วย

15. ความสัมพันธ์กับผู้ลงทุน

บริษัทให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใสและทั่วถึง
รวมทั้งการนำเสนอผลงานและการแจ้งสารสนเทศขององค์กรต่อนักลงทุน เจ้าของกิจการผู้ถือหุ้น
และผู้เกี่ยวข้องทั้งในทางตรงและทางอ้อมมาโดยตลอด สรุปได้ดังนี้

ทางตรง : ปตท. มีการนำเสนอผลงานให้แก่นักวิเคราะห์ นักลงทุนและพนักงาน เป็นระยะๆ
อย่างสม่ำเสมอ
ในรูปของการจัด Analyst Meeting, Roadshow, Conference Call การเข้าร่วม
Conference ซึ่งจัด
โดยสถาบันต่างๆ รวมทั้งนักวิเคราะห์ นักลงทุน และผู้เกี่ยวข้องสามารถทำการนัดหมาย
(Company visit) เข้าพบผู้บริหาร ปตท.เพื่อสอบถามข้อมูลความคืบหน้าการดำเนินกิจการ ซึ่ง
ในปี 2547 สรุปได้ดังนี้

- Roadshow ต่างประเทศ 11 ครั้ง / ปี

- Roadshow ในประเทศ 4 ครั้ง / ปี

- Analyst Meeting 4 ครั้ง / ปี

- Company Visit / Conference Call 108 ครั้ง / ปี

- ทาง e-mail / โทรศัพท์ 3-5 ครั้ง / วัน

- ร่วมกิจกรรมตลาดหลักทรัพย์ฯ สัญจร 4 ครั้ง / ปี

- นำนักลงทุนรายย่อยพบผู้บริหารและเยี่ยมชมโรงงาน 1 ครั้ง

ทางอ้อม : ปตท.มีการให้ข้อมูลเกี่ยวกับบริษัท ผลการดำเนินงาน งบการเงิน
รวมถึงรายงานสารสนเทศ
ที่ ปตท. แจ้งต่อตลาดหลักทรัพย์แห่งประเทศไทย โดยผู้สนใจสามารถอ่านข้อมูลได้ทาง website
ของ ปตท. (www.pttplc.com)
: กรณีที่นักลงทุนและผู้เกี่ยวข้องมีข้อสงสัยและต้องการสอบถาม สามารถติดต่อมายัง ปตท.โดย
ผ่านทาง website (www.pttplc.com) ของ ปตท. หรือที่ ir@pttplc.com

รวมทั้งได้จัดให้มีการแถลงข่าวผลประกอบการผ่านสื่อมวลชนเป็นประจำทุกไตรมาส (4 ครั้ง /ปี)

ทั้งนี้ ปตท. ได้จัดตั้งหน่วยงานส่วนตลาดทุนและผู้ลงทุนสัมพันธ์ (Capital Market & Investor
Relations Division)
ขึ้นเพื่อเป็นศูนย์กลางในการเปิดเผยข้อมูลสำคัญต่อนักลงทุนและดูแลกระบวนการรายงานทางการเงินต่างๆ
ตั้งแต่เดือนตุลาคม 2544 เป็นต้นมา

รับผิดชอบต่อสังคมและสิ่งแวดล้อม เพื่อการพัฒนาอย่างยั่งยืน

ใน ปี 2547 ซึ่งเป็นปีที่สมเด็จพระนางเจ้าพระบรมราชินีนาถ ทรงเจริญพระชนมายุครบ 72 พรรษา
หลายหน่วยงานได้จัดกิจกรรมและโครงการเทิดพระเกียรติเนื่องในวโรกาสมหามงคลนี้
โดยในส่วนของ ปตท. ได้จัดทำ “โครงการศูนย์การศึกษาเรียนรู้ป่าชายเลน สิรินาถราชินี” ขึ้น ณ
แปลงปลูกป่า FPT 29 และ FPT 29/3 อ.ปราณบุรี จ.ประจวบคีรีขันธ์ ซึ่งเป็นแปลงฯที่
ปตท.ร่วมกับประชาชนชาวไทยได้ประกอบพิธีน้อมเกล้าฯ ถวายผืนป่าถาวรเฉลิมพระเกียรติ 1
ล้านไร่แด่พระบาทสมเด็จพระเจ้าอยู่หัว เมื่อปี 2546

ศูนย์การศึกษาเรียนรู้ป่าชายเลนสิรินาถราชินีนี้
จะเป็นแหล่งศึกษาเรียนรู้ในระบบนิเวศน์ป่าชายเลนสาธารณะที่ประชาชนทั่วไปสามารถเข้าเยี่ยมชมได้
นอกจากนี้ ชุมชน และเยาวชนในพื้นที่จะได้รับประโยชน์จากการเป็นสถานที่อนุบาลสัตว์น้ำ เช่น ปู
กุ้ง หอย ซึ่งเป็นแหล่งอาหารสำหรับการดำรงชีวิตอย่างพึ่งพากันและกันระหว่าง มนุษย์ - สัตว์ -
ป่าไม้ อย่างสมดุล

นอกจากนั้น ใน “โครงการประกวดศิลปกรรม ปตท. ครั้งที่ 19” ซึ่ง
ปตท.ร่วมกับมหาวิทยาลัยศิลปากรจัดในส่วนกลางและขยายผลไปยังภาคเหนือ
โดยร่วมกับมหาวิทยาลัยเชียงใหม่ รวมทั้งภาคใต้โดยร่วมกับมหาวิทยาลัยทักษิณ
ได้จัดประกวดเพื่อเป็นการเทิดพระเกียรติในหัวข้อ “พลังไทยรวมใจ เทิดไท้มหาราชินี"
ซึ่งมีศิลปินให้ความสนใจส่งผลงานเข้าร่วมเทิดพระเกียรติเป็นจำนวนมาก

ในปีนี้มีเหตุการณ์ที่นำมาซึ่งความปิติแก่คนไทยทั้งประเทศจากความสำเร็จของวีรบุรุษด้านกีฬา
ของชาติและภาพสะท้อนถึงพลังแห่งความสามัคคีและธารน้ำใจจากคนไทยทั้งชาติ กล่าวคือในกลางปี
2547 ทั่วประเทศล้วนภูมิใจต่อความสำเร็จของนักกีฬาไทยที่ทำชื่อเสียงในการแข่งขันโอลิมปิกเกมส์
2004 ที่ประเทศกรีซ ซึ่ง ปตท.มีโอกาสได้สนับสนุนทีมมวยสากลสมัครเล่นของไทยรวมมูลค่าทั้งสิ้น
6.3 ล้านบาท และอีก 3 ล้านบาท ให้แก่สมาคมเทควันโดแห่งประเทศไทย

ต่อมาในปลายปี 2547 เมื่อวันที่ 26 ธันวาคม เกิดธรณีพิบัติภัยคลื่นยักษ์ “สึนามิ”
ซึ่งทำความเสียหายอย่างรุนแรงให้แก่พื้นที่ภาคใต้ของไทย ส่งผลให้มีประชาชนเสียชีวิต
และบาดเจ็บเป็นจำนวนมาก ปตท.และบริษัทในเครือจึงได้ร่วมกันบริจาคเงินช่วยเหลือผู้ประสบภัย
รวมเป็นเงินทั้งสิ้น 50 ล้านบาท นอกจากนั้นยังได้บริจาคอาหารแห้ง ถุงยังชีพ ถุงห่อศพ น้ำแข็งแห้ง
ชุดถังก๊าซหุงต้ม และน้ำมันเชื้อเพลิงผ่านหน่วยงานในพื้นที่ มูลค่าประมาณ 400,000 บาท
อีกทั้งหน่วยงานศูนย์บริการ เทคโนโลยีสารสนเทศของ ปตท.
ได้ร่วมสนับสนุนการปฏิบัติงานของกองทัพเรือ ทีมงาน พ.ญ. คุณหญิงพรทิพย์ โรจนสุนันท์
และโรงพยาบาลวชิระ จ.ภูเก็ต อีกด้วย สรุปรวมมูลค่าทั้งสิ้นประมาณ 60 ล้านบาท

ในฐานะที่เป็นหน่วยหนึ่งของสังคม ปตท.
ถือเป็นภารกิจสำคัญในการสนับสนุนและช่วยเหลือสังคมไทยให้พัฒนาและยืนหยัดอยู่ได้
ดังจะเห็นตัวอย่างได้จากกิจกรรมต่างๆ ที่กล่าวข้างต้น พร้อมกันนี้
ปตท.ยังคงสร้างสรรค์กิจกรรมเพื่อสังคม และสิ่งแวดล้อมอีกมากมาย
โดยมุ่งเน้นให้เกิดการพัฒนาอย่างยั่งยืน รวมทั้งสนับสนุนการศึกษาแก่เยาวชน
การสนับสนุนกิจกรรมสาธารณประโยชน์แก่ชุมชนที่ด้อยโอกาส ห่างไกลความเจริญ
ส่งเสริมการสร้างชุมชนให้เข้มแข็ง พึ่งพาตนเองได้ ภายใต้แนวทางเศรษฐกิจพอเพียง
ด้วยการเสริมทักษะและพัฒนาอาชีพให้แก่ชุมชนทั่วไป ตลอดจนการสนับสนุนกิจกรรมของท้องถิ่นที่
ปตท. มีการดำเนินธุรกิจอยู่ ตัวอย่างเช่น

-   ส่งเสริมการศึกษาและเยาวชน

ปตท. ได้ให้การสนับสนุนโรงเรียนตามโครงการ “โรงเรียนเร่งสู่ฝัน” รวมทั้งสิ้น 3 แห่ง
คือโรงเรียน เสด็จ วนชยางค์กูลวิทยา จ. ลำปาง โรงเรียนชุมชนบ้านบางโหนด จ.
นครศรีธรรมราช และโรงเรียนบ่อไร่วิทยาคม จ.ตราด
โดยมุ่งเน้นการดำเนินงานแบบมีส่วนร่วมของทุกฝ่ายที่เกี่ยวข้อง
เพื่อร่วมกันหาเป้าหมายของโรงเรียนในฝันแต่ละแห่งร่วมกัน ทั้งนี้ยังได้ สร้างอาคารเรียนแห่งที่ 13
ให้กับโรงเรียนชุมชนบ้านบางโหนด และห้องสมุด “พลังไทย เพื่อไทย” แห่งที่ 8
ให้กับโรงเรียนชุมชนบ้านฟ่อนวิทยา จ.ลำปาง พร้อม มอบทุนการศึกษาเป็นปีที่ 9
ให้กับนักเรียนเรียนดีแต่ขาดทุนทรัพย์ สำหรับเยาวชนในพื้นที่รอบคลังปิโตรเลียม
ทั้งในกรุงเทพมหานคร และในส่วนภูมิภาค โดยแบ่งเป็นทุนการศึกษาต่อเนื่อง 3 ระดับ ได้แก่
ระดับประถมศึกษา ระดับมัธยมศึกษา และระดับอุดมศึกษา ปัจจุบันมีนักเรียนได้รับทุนการศึกษา ปตท.
ทั่วประเทศกว่า 2,300 ทุน

นอกจากนี้ ปตท.ได้ร่วมกับสำนักงานพัฒนาวิทยาศาสตร์และเทคโนโลยีแห่งชาติ (สวทช)
ค้นหาแนวทางในการพัฒนาสื่อการเรียนการสอนด้านพลังงาน
โดยการจัดอบรมครูสอนวิทยาศาสตร์ในระดับประถมศึกษาจำนวน 300 คน
พร้อมมอบเงินสนับสนุนการจัดทำชุดกิจกรรมเรียนรู้เรื่อง “พลังงาน”ระดับประถมศึกษา

เพื่อพัฒนาศักยภาพของเยาวชนผู้เป็นพลังหลักของชาติให้แข็งแกร่งทั้งในด้านวิชาการและจริยธรรม
ปตท. ได้จัดทำโปสเตอร์ ”ชุดความรู้ด้านปิโตรเลียม” เพื่อมอบแก่ห้องสมุดระดับตำบล
อำเภอและระดับจังหวัด รวม 894 แห่งทั่วประเทศ จัดทำหนังสือ “สอนลูก รู้ค่าพลังงาน” และคู่มือ
“สอนลูกทำบุญ สร้างภูมิคุ้มกัน” โดยร่วมมือกับเครือข่ายชาวพุทธฯ
มีจุดมุ่งหมายที่จะสร้างคนดีของสังคม โดย ปตท.ได้เผยแพร่ที่ สถานีบริการน้ำมันของ
ปตท.ในเขตกรุงเทพฯและปริมณฑล โดยไม่คิดค่าใช้จ่าย นอกจากนี้ ปตท. ได้จัดทำรถนิทรรศการ
“เปิดโลกก๊าซธรรมชาติ” เพื่อเสริมสร้างความรู้ความเข้าใจเพิ่มเติมจากหลักสูตรให้แก่เยาวชน
โดยจัดกิจกรรมหลากหลายประกอบด้วยนิทรรศการเชิงปฎิสัมพันธ์
การบรรยายจากวิทยากรและกิจกรรมเกม พร้อมสื่อความรู้
เดินทางไปยังโรงเรียนและสถานศึกษาต่างๆ ตามเป้าหมาย
ส่วนโครงการค่ายเยาวชนเพื่อให้เกิดการเรียนรู้อย่างกว้างขวาง ได้แก่ ค่าย
“พลังไทยรักษ์สิ่งแวดล้อม” “เยาวชนอนุรักษ์พลังงาน Generation P”
“เยาวชนอนุรักษ์ทรัพยากรธรรมชาติและสิ่งแวดล้อม” และ “โครงการเยาวชนรักษ์สิ่งแวดล้อม”
ซึ่งยังคงจัดต่อเนื่องเป็นประจำทุกปี

ควบคู่กันไปนี้ ปตท.
ได้จัดกิจกรรมเพื่อส่งเสริมให้เยาวชนมีระเบียบวินัยในการใช้ชีวิตที่ถูกสุขลักษณะอย่างต่อเนื่องและจริงจัง
ไม่ว่าจะเป็น “โครงการ ปตท.เสริมสร้างคุณภาพชีวิตสู่เยาวชน (5ส โรงเรียน)” และ
“โครงการพัฒนา 5ส และสิ่งแวดล้อม ปตท.ก๊าซธรรมชาติสู่เยาวชน”

-   พัฒนาชุมชน เสริมสร้างคุณภาพชีวิตและสิ่งแวดล้อม

ปี 2547 เป็นปีที่ประเทศประสบปัญหาเรื่องพลังงาน
จนทำให้รัฐบาลและหน่วยงานต่างๆร่วมกันรณรงค์ให้ประชาชนช่วยกันประหยัดพลังงานอย่างจริงจัง
โดย ปตท. ได้สนับสนุนโครงการ “60 ล้านไทย ลดใช้พลังงาน”
พร้อมทั้งจัดกิจกรรมร่วมกับกระทรวงพลังงาน เพื่อผลักดันให้บรรลุวัตถุประสงค์ ได้แก่ จัดวัน
“รวมพลังยานยนต์ไทยใช้ NGV” และร่วมกับสำนักนโยบายและแผนพลังงาน (สนพ.) รณรงค์การใช้
NGV ให้เกิดผลสำเร็จเป็นรูปธรรม รวมทั้งร่วมกับกระทรวงพลังงานจัดโครงการ
“ตรวจเช็คสภาพเครื่องยนต์เพื่อประหยัดพลังงาน PTT Engine Tune-up”
ให้แก่ประชาชนโดยไม่คิดมูลค่า ณ สถานีบริการน้ำมัน ปตท.

ในช่วงเทศกาลสงกรานต์ ปตท. ได้ร่วมกับสำนักงานคณะกรรมการอาชีวศึกษา (สอศ.)
จัดโครงการ”ศูนย์อาชีวศึกษาร่วมด้วยช่วยประชาชน”
ให้บริการตรวจเช็คสภาพรถยนต์และรถจักรยานยนต์ ณ สถาบันการอาชีวศึกษาทั่วประเทศ
และสถานีบริการน้ำมัน ปตท. ดำเนินงานโดยทีมงานนักศึกษาจากสถาบัน ในสังกัด สอศ.
เพื่อพัฒนาทักษะในการซ่อมบำรุง
และที่สำคัญเพื่อช่วยเหลือแก้ไขปัญหาเมื่อเกิดเหตุฉุกเฉินและอำนวยความสะดวกผู้ใช้รถใช้ถนนในช่วงวันหยุดยาว
ภายใต้วัตถุประสงค์เดียวกันในการช่วยลดปัญหาจราจรจากอุบัติเหตุต่างๆ แต่ขยายผลในระยะยาว
ปตท. ยังคงรณรงค์สร้างนักขับขี่ที่มีคุณภาพต่อเนื่องเป็นปีที่ 8 ด้วย “ โครงการขับขี่ปลอดภัย
รักวินัยจราจรกับ ปตท.” ปัจจุบันโครงการสามารถสร้างนักขับขี่มีคุณภาพแล้วกว่า 5,000 คน

“โครงการปันน้ำใจให้ชุมชน” เป็นโครงการเพื่อคุณภาพชีวิตและสุขอนามัยที่
ปตท.ดำเนินการร่วมกับบริษัทในเครือโดยเปิดคลินิกให้บริการรักษาโรค ณ สถานพยาบาล ปตท.
โรงแยกก๊าซธรรมชาติ จังหวัดระยอง ทุกวันจันทร์ - ศุกร์
รวมทั้งจัดหน่วยแพทย์เคลื่อนที่ให้บริการตามชุมชนเสริม
อีกทั้งยังได้สนับสนุนน้ำมันเชื้อเพลิงและค่าใช้จ่ายในการบรรเทาความเดือดร้อนของประชาชนที่ประสบภัยแล้งในภูมิภาคต่างๆทั่วประเทศ
ใน “ โครงการ กรมทรัพย์ฯ – กฟภ. –ปตท. –กปภ. –ทบ. ร่วมใจสู่ภัยแล้ง” ซึ่งจัดขึ้นเป็นปีที่ 4

สำหรับโครงการทางด้านสิ่งแวดล้อมนั้น ปตท. ยังคงเดินหน้าปลูกสำนึกชุมชนให้รักษาและฟื้นฟู ป่าใน
“โครงการอนุรักษ์ป่า 30,000 ไร่” ซึ่งเป็นพื้นที่ป่าในเขตแนวท่อก๊าซธรรมชาติ
รวมทั้งศึกษาหาแนวทางในการปลูกหญ้าแฝก โดยร่วมกับมูลนิธิโครงการหลวง นอกจากนี้
“โครงการปลูกป่าถาวรเฉลิมพระเกียรติฯ” ซึ่ง ปตท. ได้ทุ่มเทจนประสบความสำเร็จ บรรลุ 1
ล้านไร่นั้น ได้เป็นที่ยอมรับจนได้รับรางวัลสำคัญนำความภาคภูมิใจสู่คนไทยและ ปตท.อีกครั้ง
โดยสำนักงานเสริมสร้างเอกลักษณ์ของชาติได้ประกาศเกียรติคุณให้เป็น “โครงการดีเด่นของชาติ
สาขาอนุรักษ์ทรัพยากรธรรมชาติและสิ่งแวดล้อมประจำปี 2547”